Qeyd olunmalıdır ki, elektron poçtu ünvanı URL-ünvanlardan fərqləndirilir. Belə ki elektron poçt ünvanı “@” işarəsi ilə ayrılan iki hissədən ibarət olur. Bu simvoldan sol tərəfdə istifadəçinin (elektron poçtunun abonentinin) adı, sağ tərəfdə isə onun “poçt qutusu”nun yerləşdiyi poçt serverinin domen kodu (ünvanı) qeyd edilir: username@serverin adı (Şəkil 3.2).

Şəkil 3.2. Elektron poçtu ünvanı

İstifadəçinin adı serverdə qeydiyyat zamanı onun özü tərəfindən seçilən və daxil edilən şərti addır. Məsələn, aliyevali@rambler.ru

3.3. Elektron sənəd dövriyyəsi zamanı müvafiq imzalama qaydalarından istifadə edir (elektron imza, Asan imza, kod-şifrə və identifikasiya nömrəsi)

Elektron sənəd dövriyyəsi zamanı imzalama qaydalarından istifadə

Şəkil 3.1. E-imza-nın elementi

Kompüter texnologiyalarının inkişaf etməkdə olduğu dünyada informasiya təhlükəsizliyi məsələsi getdikcə daha vacib məsələ kimi ortaya çıxmışdır. Məlumat mübadiləsi zamanı ötürülən informasiyanın təhlükəsizliyinin qorunması çox mühüm məsələdir. Dövlət orqanları ilə müxtəlif əməliyyatlar həyata keçirilərkən vətəndaşların şəxsi məlumatlarının üçüncü tərəfinin ələ keçirilməməsi üçün təhlükəsiz şəbəkələr getdikcə daha çox yayılır. Bundan başqa, elektron əməliyyatların həyata keçirilməsi zamanı vətəndaşın kimliyinin ayırd edilə bilməsi də təhlükəsizlik qədər vacib məsələdir. Bütün qeyd olunanlar isə elektron imzanın zəruriliyini ortaya çıxarır (Şəkil 3.1).

Elektron imza ideyası 20-ci əsrin 70-80-cı illərdə meydana gəlib və əsas mahiyyəti informasiyanı hazırlayan şəxsin həqiqiliyinin yoxlanılması və 3-cü tərəfə (məhkəmə, internet market və s.) bu informasiyanı yaradan şəxsi müəyyən etməsinə imkan yaratmaqdır.

Hal-hazırda elektron imzanı tətbiq edən ölkələr digərlərinə nisbətən daha inkişaf etmiş hesab olunur, həmçinin, belə ölkələrdə inkişaf daha da dinamik baş verir.

Bu gün elektron hökumətin əsas atributlarından sayılan elektron imza Azərbaycanda da