Menyu sətrində aşağıdakı menyular vardır: Fayl (File, Файл), Redaktə (Edit, Пpaвка), Format (Format, Фоpмат), Görünüş (View, Вид), Arayış (Help, Cnpaвкa). Proqram pəncərəsində alətlər paneli yoxdur.

Mətnin daxil edilməsi kursorun mövqeyini müəyyənləşdirməklə klaviatura vasitəsilə reallaşdırılır. Kursorun mövqeyini kursoru idarə edən düymələr vasitəsilə dəyişmək mümkündür. Həmçinin tələb olunan yerdə siçan göstəricisini vurmaqla da kursoru yerləşdirmək mümkündür.

Mətn sətrin sonunda Enter düyməsinə basılaraq yığılır. Sətirlər uzun ola bilər, lakin 80 simvoldan uzun sətirlərin olması məsləhət deyil. Əgər təsadüfən uzun sətir alınmışsa, kursoru bu sətrin ixtiyari yerində təyin edərək Enter düyməsini basmaq lazımdır. Bu zaman kursordan sağda olan simvollar yeni sətirdə olacaqlar. Əks əməliyyatla iki sətri birləşdirmək mümkündür. Kursoru ikinci sətrin əvvəlində təyin edib Backspace düyməsini basmaq lazımdır.

Fayl (File, Файл)) menyusunun əmrlərinə baxaq.

Yeni (New, Coздaть) - yeni sənəd yaradır. Bu əmri seçdikdə əvvəl işlədiyiniz sənəddə edilən dəyişikliklərin saxlanması barədə dialoq pəncərəsi əmələ gələcəkdir.

Açmaq (Open, Oткpыть) - bu proqramda yaradılmış mətn faylının açılması üçün dialoq pəncərəsini açır.

Saxlamaq (Save, Coxpанить) - sənədə daxil edilmiş dəyişiklikləri saxlayır. Əmrin seçilməsi zamanı sənəd açıq qalır və sənəd üzərində işi davam etmək mümkündür.

Necə saxlamaq (Save as, Сохранить как) – yeni sənədi və yaxud artıq mövcud olan sənədi yeni adla və ya yeni yerdə saxlayır. Əmrin seçilməsi zamanı sənəd açıq qalır və sənəd üzərində işi davam etmək mümkündür.

Səhifə parametrləri (Page Setup, Параметры страницы) – çap zamanı səhifə parametrlərinin sazlanmasını təmin edən pəncərəni açır. Bu zaman aşağıdakı əməliyyatları yerinə yetirmək mümkündür:

• Kağızın formatının və onun printerə göndərilmə qaydasının seçilməsi;
• Vərəqin mövqeyinin təyin edilməsi (kitab və ya albom);
• Sahə parametrlərinin verilməsi;
• Çap edilən sənədə yuxarı və aşağı kolontitulların əlavə edilməsi.

Çap (Print, Печать) – sənədin çap parametrlərinin seçilməsi üçün dialoq pəncərəsini açır. Əgər kompüterə bir neçə printer qoşulmuşsa, bu zaman lazım olan printer seçilməlidir.

Çıxış (Exit, Выход) – istifadəçinin işlədiyi sənədi bağlayır və Notepad proqramı ilə işi yekunlaşdırır. Çıxışdan öncə faylı saxlamaq mümkündür.

Mübadilə biferi ilə işlərin necə yerinə yetirildiyinə baxmazdan əvvəl mətnin seçilməsi qaydalarına baxaq: siçan (mouse) göstəricisi seçilərək mətn fraqmentinin birinci hərfindən əvvəl yerləşdirilib sol düyməni basıb saxlayaraq mətn fraqmenti boyunca sürüşdürmək lazımdır. Bu zaman mətn fraqmenti qara rənglə çərçivələnəcəkdir. Bundan sonra siçan (mouse) göstəricisini buraxmaq olar.

Mətn fraqmenti seçildikdən sonra

Redaktə (Edit, Правка) menyusuna baxaq.

İmtina (Undo, Отменить) – redaktə zamanı son əməliyyatı ləğv edir. Əgər bu əməliyyatı ləğv etmək mümkün deyilsə, o zaman Redaktə menyusundakı bu əmr aktiv olmayacaq.