Ümumi halda, virtual lokal şəbəkələrin yaradılmasında kommutatorlardan geniş istifadə edilir. Virtual lokal şəbəkələrin təşkilinin sinifləşdirilməsi də portların qruplaşdırılmasına əsaslandırılır.

KŞ-nin proqram təminatının əsas funksiyası kompüter şəbəkələrinin düyün nöqtələri və şəbəkənin elementləri arasında yerinə yetirilən prosesləri tənzimləmək və qaydaya salmaqdan ibarətdir. KŞ-nin proqram təminatının digər vacib funksiyası isə yüksək səmərliliyə nail olmaq məqsədilə şəbəkə resurslarından şəbəkə istifadəçilərinin paylanmış kollektivin istifadə edə bilməsini təşkil etməkdən ibarətdir.

Şəbəkə proqram təminatı, əsasən, üç təşkiledicidən ibarətdir:
• Ümumi proqram təminatı;
• Sistem proqram təminatı;
• Xüsusi proqram təminatı.

Ümumi proqram təminatı, əsasən, şəbəkəyə daxil olan ayrı-ayrı kompüterlərin baza proqram təminatının əsasında təşkil olunur. Ümumi proqram təminatına əməliyyat sistemləri, avtomatlaşdırılmış proqramlaşdırma sistemləri, eləcə də texniki xidmət proqramları daxildir.

Sistem proqram təminati proqram vasitələri kompleksi və şəbəkə resurslarını vahid sistem kimi qaydaya salan və qarşılıqlı mübadilələri təşkil edən vahid bir sistemdir.

Xüsusi proqram təminatı istifadəçinin seçdiyi sahə ilə əlaqədar məsələləri həll etmək üçün onları yüksəksəviyyəli proqramlar, eləcə də uyğun tətbiqi proqramlarla təmin edir. Proqram təminatında əsas rol əməliyyat sisteminin üzərinə düşür. ŞƏS-nin tərkibinə, əsasən, ümumi proqram təminatına aid olan proqramlar daxil edilir.

Şəbəkə proqram təminatı, əsasən, şəbəkədə istifadə olunan server və yaxud birsəviyyəli şəbəkələrin kompüterlərinin birində yerləşdirilir.

Qeyd olunduğu kimi, ümumi proqram təminatının tərkibinə ŞƏS-lər də daxildir. ŞƏS-in tərkibində idarəedici proqramlar əhəmiyyət kəsb edir. İdarəedici proqramların yerinə yetirdiyi əsas funksiyalara aşağıdakılar daxildir:

- Şəbəkənin düyün nöqtələri və elementlərinin işinin tənzimləməsi;
- Şəbəkə elementləri arasında resursların paylanmasının operativ təşkil edilməsi;
- Şəbəkə düyün nöqtələri arasında tapşırıqlar axınının paylanmasının təşkil edilməsi;
- Şəbəkədə məsələlərin həllinin ardıcıllığı və onların ümumi şəbəkə resursları ilə təmin edilməsinin təşkil edilməsi;
- Şəbəkə elementlərinin işləməsinə nəzarət və giriş-cıxış informasiyalarının dəqiqliyinin təmin edilməsi;
- Verilənlər və şəbəkə resurslarının başqa kənar müraciətlərdən qorunması;
- Şəbəkədə istifadə olunan informasiya, proqram və texniki resurslar haqqında arayışların verilməsi.

Artıq qeyd etdiyimiz kimi şəbəkə proqram təminatını qaydaya salmaq məqsədi ilə eləcə də istənilən kompüter sistemlərinin qarşılıqlı əlaqəsini təşkil etmək üçün OSI modeli təklif edilmişdir. OSI etalon modeli aşağıdakı 7 səviyyəni özündə birləşdirir:

1. Fiziki səviyyə;
2. Ötürmə xəttini idarə edən səviyyə və ya kanal səviyyəsi;
3. Şəbəkə səviyyəsi;