resursları, proqram və məlumatlara) uzaq məsafədən müraciət etmək üçün rahat interfeysdən istifadə etməyə imkan verir. İstifadəçi kompüteri bu halda şəbəkəyə qoşulmuş adi terminal rolunu oynayır.

Bulud texnologiyaları konsepsiyası kompüter texnologiyalarının infrastrukturu və proqram təminatının bilavasitə şəbəkə mühitində yaradılması və istifadə edilməsini təmin edir. Bu texnologiyanın köməyi ilə istifadəçinin məlumatları bulud sistemlərində saxlanılır, emal edilir və eyni zamanda brauzerlərin köməyi ilə emal proqramlarının işə salınması və nəticələrə baxılması təmin edilir. Bulud texnologiyaları sisteminin infrastrukturu kompüterlərin hesablama və yaddaş resurslarının klasterləşdirilməsi və virtuallaşdırılmasından geniş istifadə edilməklə verilənlərin emal və yadda saxlanması mərkəzlərinin yaradılmasını təmin edir (Şəkil 2.6).

Şəkil 2.6. Bulud texnologiyasını izah edən məntiqi sxem

Bulud texnologiyası (ing. CloudComputing) və ya funksional mənada verilənlərin açıq şəkildə paylanması; qurğular arasında ortaq informasiya mübadiləsini təmin edən xidmətlərə verilən ümumi addır. Bulud texnologiyası bu baxımdan bir məhsul deyil, xidmətdir; əsas mənbədəki proqram və məlumatların mübadiləsi təmin edilərək mövcud informasiya xidmətinin kompüterlər və digər qurğulardan informasiya şəbəkəsi (tipik olaraq İnternetdən) üzərindən istifadə edilməsidir.

Bulud sözü faylların olduğu mövqeyi işarə edir. Bu texnologiyanın qabaqcıl təcrübələri internet pravayderləri tərəfindən ehtiyat nüsxə məqsədi ilə təqdim olunan buludlardır. Məsələn, Google kimi böyük şirkətlər Google Docs kimi online verilənlərlə işləməyə imkan verən tədbiqlər yaratmış və inkişaf etdirmiş. Həmçinin Microsoft və İntel kimi böyük texnologiya şirkətləri də bu texnologiyanı informasiya istifadəçilərinə təqdim etmişdir.

Kompüter nəzəriyyəçiləri internetin gələcəyinin Bulud Texnologiyasından keçdiyini iddia