Şəkil 1.21. Coystik
Şəkil 1.22. Rəqəmsal kamera
Şəkil 1.23. TV Tüneri

Coystik (ing. Joystick; "oyun çubuğu") - adətən, kompüter oyunlarında istifadə olunan populyar qurğu. Coystikin, adətən, kvadrat və ya düzbucaqlı plastmas korpusu olur və ora şaquli tutacaq bərkidilir. Tutacağın neytral vəziyyətdən müxtəlif istiqamətlərə hərəkət etdirilməsi ekranda kursor və ya obyektin nisbi hərəkətini idarə edir, tutacağı buraxdıqda isə obyekt dayanır. Düymələr proqramın müxtəlif funksiyalarını aktivləşdirir və ya başladır. İstehsalatın avtomatlaşdırılmış idarə olunması sahəsində obyektin mütləq yerdəyişməsini idarə etmək üçün adətən, coystikdən istifadə olunur.

Oyun manipulyatorlarının "ulu babası" olan bu qurğudan simulyatorlar, arkad tipli kompüter oyunları və oyun konsollarında geniş istifadə olunur. Bəzi coystiklərdə tutacaq hərəkət etdirilməklə yanaşı, eyni zamanda öz oxu ətrafında fırlana da bilir. Coystiklərin analoq və rəqəmsal növü vardır (Şəkil 1.21).

Rəqəmsal kamera - yüksək keyfiyyətli və gözəl çərçivələr əldə etmək üçün çox yayılmış bir texnikadır (Şəkil 1.22).

TV Tüneri - müxtəlif formatlı (PAL, SECAM və NTSC) televiziya verilişlərini qəbul edib monitorda göstərilməsini təmin edən giriş qurğusudur. İnternal TV Tünerləri PCİ slotuna, external TV Tünerləri isə USB portuna qoşulur. Analoq TV Tünerləri artıq istehsaldan çıxarılmış, onları indi Hibrid TV Tünerlər əvəz etmişdir ki, bunlar həm analoq, həm də rəqəmsal yayıma imkan verir. (Şəkil 1.23):