Ekrana faylın saxlanması üçün standart dialoq pәncәrәsi açılacaq (Şəkil 3.5).

Mausdan istifadә etmәklә faylınızı saxlamaq istәdiyiniz qovluğu axtarın. Kursoru File name (Имя файла-Faylın adı) sahәsinә gәtirin, sol düymәni sıxın, sahәdә saxlanılanacaq (yaddaşa yazılacaq) faylın adı görünәcәk (fayla ad istifadәçinin zövqünә uyğun verilә bilir). Save (Сохранить-Yaddaşa yaz) düymәsini sıxın. Fayl yaddaşa yazılacaq.

Şəkil 3.5. Faylın yaddaşda saxlanması üçün standart dialoq pəncərəsi

Faylın sonrakı mәrhәlәlәrdә yaddaşa yazılması halında dialoq pәncәrәsi bir daha ekrana açılmayacaq, çünki Microsoft Excel artıq Sizin faylınızın harada saxlanıldığı barәdә mәlumatlıdır.

Bәzәn istifadәçi hazırladığı iş kitabını başqa adla yaddaşda saxlamalı olur. Bunun üçün mausun oxunu iş kitabının üzәrinә gәtirib sol düymәni sıxmaq, açılmış menyudan Save As (Сохранить как-Yeni adla yaddaşa yaz) düymәsini sıxmaq kifayәtdir.

Bәzi hallarda isә hazırladığınız sәnәdi başqa formatda saxlamalı olursunuz. Bu zaman ekrana açılmış dialoq pәncәrәsindәki File type (Тип файлa-Faylın tipi) qutusundan istifadә etmәk olar.

İş prosesindә istifadәçi hazırladığı sәnәd üzәrindә yenidәn işlәmәli olur. Bu mәqsәdlә hazır sәnәdi (iş kitabını) yenidәn açmaq üçün File (Файл-Fayl) qoşmasından Open (Открыть-Aç) әmrini aktivlәşdirmәk lazımdır. Bu zaman iş masasında dialoq pәncәrәsi açılacaq (Şəkil 3.6).