4.2. Elektron lüğətlərdən müvafiq qaydada istifadə edir

Elektron lüğətlərdən istifadə

"Poliqlot elektron lüğəti" - kompüter və ya digər elektron cihazlarda olan lüğət proqramıdır. Sözlər və sözbirləşmələrini sürətlə axtarmağa imkan verən proqramdır. "Poliqlot elektron lüğəti"-nə Azərbaycan-İngilis, İngilis-Azərbaycan, Azərbaycan-Rus, Rus-Azərbaycan lüğətləri və ingilis, alman, fransız dillərindən Azərbaycan dilinə və Azərbaycan dilindən fransız dilinə məktəb proqramı çərçivəsində tərcümələr etmək üçün nəzərdə tutulan lüğətlər daxil edilmişdir (Şəkil 4.6).

Şəkil 4.6. Poliqlot elektron lüğət proqramının elementi

Tərcümə proqramları dedikdə, mətni bir dildən digər dilə çevirən tətbiqi kompüter proqramları nəzərdə tutulur.

Tərcümə proqramları iki cür olur:
1. Sözlərin ayrı-ayrılıqda tərcüməsini yerinə yetirən proqramlar - Polyglot;
2. Mətnin ümumi tərcüməsini yerinə yetirən proqramlar - Dilmanc.
4.3. Elektron tərcümə proqramlarını uyğun şəkildə tətbiq edir
Şəkil 4.7. Dilmanc proqramının elementi

Elektron tərcümə proqramlarının tətbiqi

Dilmanc azərbaycan dili üçün dil texnologiyalarından istifadə edilməklə yaradılan tərcümə proqramıdır (Şəkil 4.7).

Proqramın aşağıdakı funksiyaları mövcuddur:

- Azərbaycan dilindən digər dillərə və əksinə tərcümə;
- Azərbaycan dili üçün nitqin tanınması sistemi;
- Telefon danışığını azərbaycan dilindən digər dillərə və əksinə tərcümə;
- Mətnin kompüter tərəfindən başa düşülməsi.