Proqramçı (Programmer, Программист) – sistem proqramçıların əlverişli işi üçün nəzərdə tutulmuşdur. Müxtəlif say sistemlərində əməliyyatlar yerinə yetirməyə imkan verir.

Statistika (Statistics, Статистика) – statistik hesablamaların aparılması üçün əlverişlidir. Riyaziyyatçılara və iqtisadçılara yararlı ola bilər.

Uyğun rejimə keçid Görünüş (View, Вид) menyusu vasitəsilə tənzimlənir.

Hesablamaların nəticəsi Mübadilə buferinə yerləşdirilə bilər. Bunun üçün nəticə əvvəlcə Redaktə (Edit, Правка) menyusunun Köçürmək (Copy, Копировать) əmri ilə mübadilə buferinə yerləşdirilir, daha sonra başqa proqram əlavəsinin sənədinə daxil edilə bilər. Başqa proqram əlavələrində də cəbri ifadə formalaşa bilər və daha sonra kalkulyatorda istifadə edilə bilər.

Bələdçi proqramına müraciət bir neçə üsulla həyata keçirilə bilər. ən sadə üsul Məsələlər panelinin sol tərəfində nişan üzərində siçan göstəricisini vurmaqdır.

Digər üsul isə: siçan göstəricisinin sağ düyməsi ilə Start düyməsi üzərində vuraraq açılan kontekst menyusundan Bələdçini açmaq (Open Windows Explorer, Открыть проводник) əmrini seçin.

Bələdçi proqramının pəncərəsi standart qovluq pəncərəsinə çox oxşayır. Bu pəncərənin yuxarı hissəsində düymələrdən solda cari qovluğa gedən yolu gostərən oxlarla açılan siyahı əks olunur ki, bu da cari qovluğa gedən yolu gostərir. Əgər İstifadəçilər (Users, Пользоват ели) sözündən sonra yerləşən oxun üzərində (üçbucaq şəkilli) siçan göstəricisini vursaq, bu qovluğa daxil olan qovluqların siyahısını görə bilərik.

Bələdçi proqramının pəncərəsinin işçi sahəsi şaquli sərhədlə iki hissəyə bölünmüşdür. Sərhəddi siçan göstəricisi ilə dartsaq, hissələrin ölçülərini dəyişə bilərik. Bələdçi proqramının pəncərəsinin sol hissəsində qovluqlar ağacını əks etdirən sahə yerləşmişdir. Bu sahədə məntiqi disklər də görünür və cari qovluğun hansı məntiqi diskdə olduğu bilinir. Qovluq nə qədər içdədirsə, onun işarəsi daha sağa doğru yerləşmiş olur. Bəzi qovluq nişanlarının və məntiqi disklərin solunda üçbucaqlar görünür.

Üçbucağın bu vəziyyəti siçan göstəricisinin Bələdçi proqramı pəncərəsinin sol tərəfində olduğunu göstərir. Bu onu ifadə edir ki, qovluğun daxilində başqa qovluqlar da vardır. Siçan göstəricisi ilə üçbucağa vurduqda qovluq açılır və daxili qovluqlar görünür. Bu halda üçbucağın görüntüsü belə olur

Bu alət isə onu ifadə edir ki, aşağıdakıları özündə əks etdirən siyahı əmələ gələcəkdir:

İri nişanlar (Extra Large Icons, Огромные значки) - fayl və qovluqların adlarını və nişanlarını çox böyük ölçüdə əks etdirir.

Böyük nişanlar (Large Icons, Крупные значки) - fayl və qovluqların adlarını və nişanlarını böyük ölçüdə əks etdirir.

Adi nişanlar (Medium, Обычные значки) - fayl və qovluqların adlarını və nişanlarını orta ölçüdə əks etdirir.

Kiçik nişanlar (Small, Мелкие значки) - fayl və qovluqların adlarını və nişanlarını kiçik ölçüdə əks etdirərək onları sıra ilə soldan sağa və yuxarıdan aşağıya yerləşdiri

Siyahı (List, Список) - fayl və qovluqların adlarını və nişanlarını kiçik ölçüdə əks etdirərək onları sütun ilə yuxarıdan aşağıya və soldan sağa yerləşdirir.

Cədvəl (Details, Таблица) - fayl və qovluqların adlarını və nişanlarını kiçik ölçüdə əks etdirərək onların adları, son dəyişmə tarixi və həcmini göstərir.