Məsələlər panelinin sağ küncündə düzbucaqlı şəkildə düymə vardır. Onun üzərində heç bir işarə yoxdur. Mouse göstəricisi ilə bu düyməyə vurduqda açılmış bütün pəncərələr yığılır və İşçi stol boşalır. Məsələlər panelinin sağ tərəfində özu-özünə avtomatik yüklənən və üzərində müxtəlif düymələr yerləşən “Try” paneli yerləşir (Şəkil 2.7).

Şəkil 2.7. “Try” paneli

Burada cari zaman və vaxt əks olunur. Əgər siçan göstəricisini bura yönəltsək açılan düzbucaqlıda bügünkü gün və həftənin günü sözlərlə əks olunacaqdır.

Onun yanında dinamikin nişanı əks olunur. Bu nişan vasitəsilə səsin yüksəklikliyini artırıb azaltmaq olar. Əgər sizin kompüterə səs gücləndiriciləri və qulaqcıqlar qoşulmuşsa, səsi tənzimləmək mümkündür. Dinamik nişanın solunda hesablama şəbəkəsinin işə hazır olub-olmamasına aid nişanı görə bilərik. Əgər bu nişanın üzərində çarpaz xətt varsa şəbəkəyə qoşulmanın mümkün olmaması deməkdir. Məsələn, buna səbəb kabelin kompüterin şəbəkə kartına qoşulmaması və ya sistemin mövcud şəbəkə kartı üçün drayver müəyyənləşdirə bilməməsi ola bilər.

Məsələlər panelinın bu hissəsində ən solda dil indikatoru yerləşir. Adətən rus dilində olan əməliyyat sistemlərində seçim üçün iki dil - rus və ingilis dili olur. RU onu ifadə edir ki, hazırki anda mətnin daxil edilməsi zamanı klaviaturadan rus hərfləri daxil ediləcəkdir. Əgər indikator EN vəziyyətindədirsə, o zaman klaviaturadan latın hərfləri daxil ediləcəkdir.

Dil indikatoru nişanına yeni dilin daxil edilməsi üçün nişanın üzərində siçan göstəricisinin sağ düyməsini vurduqda açılan kontekst menyusundan Sazlama (Настройка) əmrini seçmək lazımdır. Açılan dialoq pəncərəsindən istifadəçi ona lazım olan dili indikator panelinə daxil edə bilər. Məsələn, AZ vəziyyəti klaviaturadan azərbaycan dilində informasiyanın daxil edilməsi üçün latın hərflərinin daxil edilməsi imkanını verir.

Şəkil 2.8. Windows əməliyyat sisteminin əvvəlki versiyalarında olan “Başlat” (Пуск (Start) düyməsi

Bir dildən başqa dilə keçmə əməliyyatı siçan göstəricisini indikatorun nişanı üzərində vurub açılan menyudan lazım olanı seçməklə həyata keçirilir. Bundan başqa klaviaturadan düymələrin kombinasiyasından da istifadə edilir. Adi halda, yəni əlavə sazlama olmadan Alt + Shift düymələri vasitəsilə dil rejimini dəyişə bilərik. Eləcə də aktiv proqram əlavələrinə keçid üçün Alt+Tab düymələrindən istifadə edə bilərik.

Windows əməliyyat sisteminin əvvəlki versiyalarında da ən əsas obyektlərdən biri də “Başlat” (Пуск (Start) düyməsidir (Şəkil 2.8).

Windows 7 əməliyyat sistemində bu düymənin daxilində adı yazılmır, formasıda dəyişdirilmişdir və dairəvi şəklə salınmışdır, lakin öz funksiyasını saxlamışdır: bu yenə də əvvəlki versiyalardakı kimi Windows- un genişlənmiş “anbarına” girişi təmin edir. İdarəetmə panelinə də istinad bu düymədə yerləşmişdir. Burada həmçinin digər “sistem”