Qeyd: mübadilə buferi özündə maksimum 24 element cəmləyir. 25-ci element əlavə edildikdə ilk əlavə olunan element silinir.

Drag and Drop texnologiyası: obyektlərin yerini dəyişmək və surətini çıxarmaq üçün istifadə olunur (mübadilə buferinin alternatividir). Obyektin yerini dəyişmək üçün siçanın sol düyməsi obyekt üzərində basılı saxlanılaraq obyekt lazım olan yerə sürüşdürülür və düymə buraxılır [mübadilə buferindəki Cut (kəs)+Paste (əlavə et) əmrlərinin icra etdiyi funksiya]. Obyektin surətini köçürmək üçün klaviaturadakı Ctrl düyməsi basılı saxlanılaraq siçanın sol düyməsi obyekt üzərində basılır, obyekt lazım olan yerə sürüşdürülür, əvvəlcə sol düymə, sonra isə Ctrl buraxılır [mübadilə buferindəki Copy (köçür) + Paste (əlavə et) əmrlərinin icra etdiyi funksiya].

2.2. Verilən mətni müvafiq qaydada formatlaşdırır (Home – Font)
Mətnin formalaşdırılması
Font (Şrift) (Şəkil 2.12): mətnin formatlama əmrlərini özündə saxlayan qrupdur.
Şəkil 2.12. Font pəncərəsi