qrafiki obrazlarının yarlıqlarının siyahısını əks etdirən şaquli Paket paneli yerləşir. İşçi sahənin aşağı hissəsindəki panel böyüdülmüş şəkildə qrafiki obrazın fraqmentini əks etdirir. Onun köməyi ilə tanınmış sənədin keyfiyyətini müəyyənləşdirmək və ondan mətnin tanınması gedişində proqramın ”öyrədilməsi“ üçün istifadə etmək olar. İşçi sahəsinin qalan hissəsini sənəd pəncərəsi tutur. Qrafiki obrazın tanınması və tanımadan sonra alınmış mətn sənədlərinə baxış və onların orfoqrafik yoxlanılması və redaktə prosesləri burada həyata keçirilir.

Standart alətlər paneli üzərində sənədi açmaq, bufer mübadiləsi ilə əməliyyat aparmaq, sənəddə edilmiş dəyişiklikləri göstərmək üçün düymələr yerləşdirilmişdir (Şəkil 4.2).

Şəkil 4.2. FineReaderin menyu pəncərəsi

Scan&Read paneli kağız sənədin elektron mətnə çevrilməsinin bütün mərhələlərinə cavab verən düymələrə malikdir. Birinci düymə ”usta rejimi“ vasitəsilə kağız sənədi elektron mətnə çevirməyə xidmət edir. ”Tanıma“ paneli sənədin yazıldığı dil və şrifti müəyyənləşdirir. Şrift növündən ancaq o halda istifadə oluna bilər ki, sənədin çapı keyfiyyətsiz olsun. Formatlaşdırma panelindən tanınmış hazır mətnin formatlaşdırılmasında istifadə olunur.

Fine Reader proqramı vasitəsilə kağız sənədin elektron sənədə çevrilməsi prosesi beş mərhələdə həyata keçirilir. Bu mərhələlər həm avtomatik, həm də istifadəçinin nəzarəti ilə yerinə yetirə bilir.

- sənədin skanerləşdirilməsi (skanerin köməyi ilə optik oxunması);
- sənədin seqmentləşdirilməsi;
- sənədin tanınması;
- orfoqrafik səhvlərin yoxlanılması;
- sənədin saxlanılması.

1. İşin birinci mərhələsi - sənədin skanerləşdirilməsidir. Bu mərhələdə kağız üzərindəki