Burada qeyd edilənlər, şübhəsiz ki, istifadəçilərin subyektiv fikirlərinin çox cüzi bir hissəsidir. Lakin nəzərə almaq lazımdır ki, kompüter şəbəkələri, əslində onları quranların özləri üçün deyil, istifadəçilər üçün nəzərdə tutulur. Odur ki, istifadəçilərin subyektiv fikirləri də şəbəkənin işi ilə əlaqədar xarakteristikalara qoyulan tələblərin formalaşdırılmasına səbəb ola bilir. Məsələn, istifadəçi tələb edə bilər ki, onun şəbəkə ilə ötürdüyü informasiyanın həcmi saniyədə 2 Mbit-dən az olmasın. Belə tələb şəbəkələrdə orta ötürmə sürəti olsa da, həmin tələbi irəli sürən istifadəçi üçün bu sürət qənaətbəxşdir və yüksək servis xidməti hesab edilir.

Kompüter şəbəkəsinin işinə istifadəçilərin tələbləri də nəzərə alınmaqla bir sıra xarakteristikalar formalaşdırılmışdır.

Şəbəkənin əsas xarakteristikalarına aşağıdakılar aid edilə bilər:

• Şəbəkənin qurulma konfiqurasiyası;
• Qarşılıqlı əlaqə protokollarının növü;
• Aralıq yaddaş lövhəsində yerləşdirilmə və onunla mübadilə;
• Şəbəkədə ötürülmələr vaxtı şəbəkə kartının müxtəlif növ kabellərlə (qoşanaqilli, qalın koaksial,optik kabellər və s.) birləşdirilmə imkanları;
• Şəbəkədə verilənlərin ötürülmə sürətinin istifadə edilən əlaqə xətlərinin xarakteristikalarından asılılığı
• Şəbəkə kompüterlərinin yarımdupleks şəklində istifadə imkanları;
• Şəbəkə kartlarının istifadə edilən programlarla (Drayverlərlə) uyğunluğu;
• Şəbəkə kartının yerinə yetirdiyi ümumi funksiyalar;
• Mübadilənin idarə olunması ilə əlaqədar qəbul olunmuş xidmət növünə uyğun şəbəkəyə daxilolma;
• Paketlərin göndərilməsi zamanı abonentə nəzərən ünvanlaşdırılmış paketlərin seçilməsi;
• Şəbəkədə məntiqi siqnalların şəbəkə siqnalları və əksinə çevrilməsinin təşkili;
• Verilənlərin təşkili ilə əlaqədar şəbəkə kartının yaddaşlara yazılması;
• Paketlərin qəbulu və ötürülməsi prosesində paketlərin sayına nəzarət.

Şəbəkələrdə verilənlərin qəbulu və ötürülməsi şəbəkə düyünləri arasında yerinə yetirilir. Şəbəkə kartlarının parametrlərinin uyğunlaşdırılmasından sonra şəbəkə düyün nöqtələri arasında verilənlər mübadiləsi aparılır. Bu halda qəbul və ötürmənin parametrləri aşağıdakı göstəricilərlə ifadə olunur:

• Verilənlərin bloklarla ötürülməsinin maksimum həcmi;
• Verilənlərin ötürülməsi və qəbulunun tam təsdiq edilməsi;
• Verilənlərin bloklarla ötürülmə tezliyi (ötürülən bloklar arasındakı vaxt);
• Qəbuletmə vaxtının təsdiqlənməsi;
• Hər bir şəbəkə lövhəsinin qəbul edəcəyi verilənlər həcminin dəyişilməməsi (artıq olmamaq şərtilə);
• Verilənlərin ötürülmə sürəti.

Müəyyən hallarda istismar sahəsindən asılı olaraq burada qeyd olunan xarakteristikaların bəziləri şəbəkələrdə olmaya da bilər.

Lokal kompüter şəbəkələri müxtəlif topologiya (struktur) üzrə qurulur. Bu topologiyalar aşağıdakılardır: