həmin bölməni seçib uyğun kontekst menyusundan “Bu siyahıdan sil” (Remove from this list (Удалить из этого списка)) əmrini seçmək lazımdır.

Bu sütundakı nişanların altında “Bütün proqramlar” (All Programs (Bce nporpaммы)) yazısı yerləşir. Bu bölmə kiçik oxla təhciz olunmuşdur. Burada sizin kompüterinizdə quraşdırılmış bütün proqramların nişanları yerləşir. Bu bölmənin aşağısında isə həmçinin, axtarış sətri də yerləşir. Windows 7-də yaxşı axtarış vasitəsi vardır. Bunun vasitəsilə sizin kompüterdə açar sözlər əsasında istənilən sənədi asanlıqla tapmaq olur, hətta əgər siz poçtu Şəbəkədə deyil, Windows Mail Live kimi proqramında saxlayırsınızsa, onda elektron məktubları da həmin qayda ilə asanlıqla tapmaq olur.

Sağ sütunda isə ən faydalı qovluqlara istinadlar və Windows əməliyyat sisteminin idarəedici modulları yerləşir. Burada ilk dörd sətrdə sizin musiqi kolleksiyalı, sənədli, filmli və fotoşəkilli fərdi qovluqlarınıza istinadlar, həmçinin, sizin multimedialı “Kitabxana” kataloqunuza istinadlar yerləşir.

Burada növbəti nişan Kompüter (Computer (Компыютер)) adlandırılır. Kompüter (Computer (Компыютер)) istinadı Windows 7 əməliyyat sistemində fayl menecerinin pəncərəsini açır. Bunun sayəsində sizin kompüterinizdə quraşdırılmış bütün informasiya daşıyıcılarına daxil ola bilmə imkanı əldə edirsiniz.

Sağ sütunun növbəti bölmələri aşağıdakılardır.

- İdarəetmə Paneli (Control Panel (Ранель управления)). Bu bölmə Windows 7- nin əsas “idarəetmə mərkəzinə” girişi təmin edir. Burada Windows 7- in bütün tənzimləmə vasitələri vardır.
- Susmaya görə Proqramlar (Default programs (Программы по умолчанию)). Bu yeni bölmə bizə müəyyən növ sənədləri hansısa konkret proqramla əlaqələndirməyə imkan verir. Məsələn, MP 3- sənədlərini həm standart Windows Media Player proqramı ilə, həm də digər proqramlarla, məsələn, AİMP və ya Foobar 2000 proqramlarının köməyilə ifa etmək olur.
  Filmlərə də standart ifaedicilərdə deyil, Windows Media Classic proqramında baxmaq rahatdır. Nəhayət, elektron poçtu biz ya Windows Live poçt proqramının köməyilə, ya da The Bat və ya Microsoft Outlook proqramları ilə oxuya bilərik. Əvvəllər bu məqsədlə Windows əməliyyat sistemi bizim istifadə edəcəyimiz proqramı özü seçirdi. İndi isə Windows 7- də nəhayət ki, məşhur proqramların sərbəst seçə bilmək imkanı əldə edilmişdir.
- Kömək və Dəstək (Help and Support (Справка и поддержка)). Bu bölmə vasitəsilə Windows 7 üzrə müfəssəl elektron dərsliyə daxil olmaq olar. Onu da qeyd edək ki, Windows 7- də operativ sorğu sistemi F1 düyməsi ilə işə düşür.

Şəkil 2.10. Kompüteri söndürməyə xidmət edən xüsusi düymə

“Başlat” (Start (Пуск)) menyusunun sağ sütununun aşağı hissəsində kompüteri söndürməyə xidmət edən xüsusi düymə yerləşmişdir. Bu bölmə “Söndür” (Shut down (Завершение работы)) adlanır. Bu bölmədə də bir neçə alt bölmələr də vardır (Şəkil 2.10). Onlar bu bölmənin sağ küncündəki ox işarəsi ilə aktivləşirlər.