| Kəsmək (Cut, Вырезать) əmri seçilmiş fraqmenti öz yerindən götürərək Mübadilə buferinə göndərir. Surətini almaq (Copy, Копировать) əmri Mübadilə buferində seçilmiş fraqmentin surətini yaradır. Daxil etmək (Paste, Вставить) əmri Mübadilə buferində olan fraqmenti təsvirə daxil edir. Fraqment təsvirin bir növ üzərinə daxil edilir və onu lazımi yerə yerləşdirmək lazımdır. Mübadilə buferindən daxil edilmiş fraqment təsvirin sol yuxarı küncündə seçilmiş olaraq əmələ gəlir, bu da onu lazımi yerə aparmağa imkan verir. siçan göstəricisini kənarda vurduqda seçilmə rejimindən çıxılır.

Mübadilə buferi Windows-da xüsusi yer - yaddaş olub təsvirin hər hansı hissəsinin və mətnin müəyyən müddətə yazılması üçündür. Mübadilə buferi bütün Windows əlavələri üçün ümumidir. Beləliklə, siz buferə bir proqramda nəsə yazaraq ondan başqa proqramda istifadə edə bilərsiniz. Məsələn, Paint proqramında çəkilmiş rəsmin bir fraqmentini Mübadilə buferinə göndərib Microsoft Word mətn prosessorunda (bu proqram haqqında sonra məlumat verəcəyik) buferdən çıxararaq mətnə illüstrasiya kimi istifadə edə bilərik.

Mətn fraqmentini seçdikdən sonra onunla əlavə əməliyyatlar da edə bilərik. Məsələn, fraqmenti müəyyən bucaq altında fırlada bilərik. Bunun üçün Təsvir (Image, Изображение) düyməsi üzərində siçan göstəricisini vuraraq açılan menyudan obyekti müxtəlif istiqamətlərdə döndərmək olar.

Təsvirin daha dəqiq və rahat yaradılması üçün Paint pəncərəsinə əlavə elementlər daxil etmək mümkündür. Bunun üçün Görünüş (View, Вид) bölməsindən istifadə etmək lazımdır. Burada Xətkeşlər (Rulers, Линейки) və Tor xətlərini (Gridlines, Линии сетки) aktivləşdirmək mümkündür. Xətkeşlər (Rulers, Линейки) əmrinin yanına bayraq qoyduqda şaquli və üfiqi xətkeşlər əks olunur və bununla da siçan göstəricisini dəqiq mövqeləndirmək mümkündür. Tor xətlərinin (Gridlines, Линии сетки) aktivləşdirilməsi kiçik təsvirlərin yaradılmasına kömək edir. Bunun üçün bayrağı bu əmrin yanına qoyub təsvirin masştabını Paint pəncərəsinin sağ aşağı küncündəki şkaladan artıra bilərik. Əvvəlcədən yaradılmış və kompüterdə saxlanmış faylı açmaq üçün Əsas (Home, Главная) bölməsi yarlığlndan solda yerləşən düyməsini aktivləşdirmək lazımdır. Bu zaman menyu açılır. Bu menyudan Açmaq (Open, Открыть) əmrini seçmək lazımdır. Açılmış dialoq pəncərəsindən sizə lazım olan faylın yerləşdiyi qovluğu açmaq və faylı seçmək lazımdır, daha sonra Açmaq (Open, Открыть) əmrini vermək lazımdır. Əgər rəsmi yeni vərəqə çəkməklə başlamaq istəyirsinizsə, o zaman düyməsini aktivləşdirdikdən sonra açılan menyudan Yeni (New, Создать) əmrini seçmək lazımdır. Faylı düyməsi ilə saxladıqdan sonra növbəti dəfə bu düyməyə müraciət etdikdə dialoq pəncərəsi gəlməyəcəkdir. Əgər biz faylı saxlayan zaman müəyyən dəyişikliklər, məsələn, faylı başqa adla saxlamaq istəyiriksə, o zaman düyməsini aktivləşdirdikdə açılan menyudan Necə saxlamaq (Save as, Сохранить как) əmrini seçmək lazımdır. Bu zaman dialoq pəncərəsi əmələ gələcək və faylı başqa adla saxlamaq mümkün olacaqdır.

Faylı kağız üzərində çap etmək üçün ilk növbədə kompüterə printer qurğusu qoşulmalıdır. Təsvirin çapının sazlanması üçün düyməni aktivləşdirdikdə açılan menyudan Çap (Print, Печать) alt menyusundakı əmrlərdən istifadə etmək lazımdır. Sahə parametrləri (Page Setup, Параметры страницы) əmrini seçdikdə dialoq pəncərəsi açılır. Bu pəncərədən müxtəlif çap parametrlərini: istifadə edilən çap kağızının ölçüsü, onun mövqeyi, vərəqin qıraqlarından təsvirə