Miqyasına görə: yerli (lokal), regional və genişmiqyaslı (qlobal) şəbəkələr mövcuddur (Şəkil 1.2).

Şəkil 1.2. Şəbəkələr

Qlobal kompüter şəbəkələri - qlobal kompüter şəbəkələri - coğrafi cəhətdən bir-birindən uzaq (Yer kürəsinin istənilən hissəsində) kompüterlər, printerlər və digər qurğuları birləşdirən kommunikasiya şəbəkəsidir. Rabitə vasitəsi olaraq, əsasən, yüksək sürətli telefon və peyk rabitəsindən istifadə olunur. İnternet istifadəçilərin “məlumatın saxlanması, paylaşılması və rahat əldə olunması” istəkləri nəticəsində yaranmış bir texnologiyadır. Bu texnologiyanın köməyi ilə insanlar məlumatları rahat şəkildə əldə edə bilirlər. İnterneti bir məlumat dənizi, yaxud çox böyük kitabxanaya bənzədə bilərik. Bu gün İnternet, demək olar ki, dünyanın bütün ölkələrini əhatə edir və onun istifadəçilərinin sayı getdikcə artır.

Qlobal kompüter şəbəkələri, əsasən, client-servertexnologiyası əsasında fəaliyyət göstərir. Şəbəkənin proqram təminatı, əsasən, iki hissədən ibarət olur: Klient və Server.

İşçi-Server - işçi stansiyalar və serverin hesablama güclərinin (imkanlarından) maksimal dərəcədə səmərəli istifadə edilməsi məqsədilə idarəetmənin onlar arasında paylanmasına əsaslandırılan lokal şəbəkə (LAN) strukturudur. Bu arxitekturada tətbiqi proqramın işlənməsi iki komponent – müştəri və server (qulluqçu) arasında bölüşdürülür.

Qlobal şəbəkədə informasiyanın saxlanılmasından asılı olaraq informasiyanın işlənməsi mərkəzləşdirilmiş və paylanmış şəkildə həyata keçirilir. Məsələn, RinNet şəbəkəsində informasiya ehtiyatı Rusiyanın mərkəzi rayonlarının tədris müəssisələrinin serverlərində paylanmış şəkildə yerləşdirilmişdir və informasiyanın işlənməsi paylanmış şəkildə həyata keçirilir.

Ən böyük qlobal kompüter şəbəkəsi internet kompüter-informasiya şəbəkəsidir. İnternet özündə milyonlarla kompüteri birləşdirən kompüter şəbəkələrinin ümumdünya toplusudur.

Lokal kompüter şəbəkələri

Lokal kompüter şəbəkələri - bir müəssisə daxilində fəaliyyət göstərir, informasiya mübadiləsi, informasiya və periferiya avadanlıqlarından birgə istifadəyə şərait yaradır. Şəbəkədə kompüterlər kompakt şəkildə yerləşdirilir. Lokal şəbəkədə əlaqə, əsasən, kabel və qismən lazer, infraqırmızı və radioşüalanma vasitəsilə həyata keçirilir və informasiya mübadiləsinin sürəti istifadə olunan rabitə vasitələrinin texniki göstəriciləri ilə müəyyən olunur. Lokal şəbəkələr ən geniş yayılmış şəbəkə növüdür.

Korporativ şəbəkə

Korporativ şəbəkə - lokal şəbəkəyə aid olub hər hansı təşkilat daxilindəki kompüterlər,