Şəkil 1.7. Qovşaq

Qovşaq - ən sadə şəbəkə cihazlarından biridir. Telefon qovşaqları telefon stansiyalarını bir-birinə bağlayır (Şəkil 1.7). Başqa sözlə, müəyyən sayda telefon stansiyası bir nöqtədə – qovşaqda birləşdirilir və onlar arasında informasiya mübadiləsi həmin qovşaq vasitəsilə aparılır. Verilənlərin ötürülməsində də qovşaq bənzər vəzifəni icra edir. Bu tip qurğu ona daxil olan bütün informasiyanı sadəcə olaraq ötürür. Yəni qovşağın portuna qoşulmuş qurğuların hamısı eyni informasiyanı alır. Bu cihazlar şəbəkə strukturlarında, ümumiyyətlə, mərkəzi bir nöqtə yaratmaq və ya şəbəkənin təhlükəsizliyini artırmaq kimi məqsədlərlə istifadə edilir.

Açar (Swich) - kommunikasiya multiprosessorudur. Kommunikasiya informasiya mübadiləsinin təşkili və ötürülməsidir (Şəkil 1.8). Kommutator körpünün yeni nəsillərindəndir. Burada hər bir portda ixtisaslaşdırılmış xüsusi prosessorlar yerləşdirilir. Onların hər biri baza portları prosessorlarından asılı olmayaraq ayrılıqda körpü alqoritminə uyğun kadrları emal edir. Kommutator körpü kimi seqmentləşdirmə apardıqdan sonra portlararası paketlərin qəbul edilməsini MAC ünvanına uyğun yerinə yetirir. Kommutatorun körpüdən üstünlüyü onun məhsuldarlığının çox olmasıdır. Körpü verilənlərin qəbul edilməsi prosesində kadr tamamlanandan sonra onu uyğun çıxış portuna ötürür. Kommutator isə kadrların göndərilməsini tam izləmir, düyün nöqtələrinin təyinatı məlum olan kimi birbaşa göndərmə prosesinə başlayır. Bundan sonra kommutator müxtəlif port cütlüklərinin birləşdirilməsini təşkil edir. Bu da şəbəkənin buraxıcılıq qabiliyyətini dəfələrlə artırır. Bəzi hallarda kommutator, həm də bir neçə portu bir portla da birləşdirə bilir.

Şəkil 1.8. Açar (Swich)

Kabellər - verilənləri kanal vasitəsilə göndərmək üçün istər fiziki, istərsə də simsiz daşıma vasitələri, yaxud transmissiya vasitələri [transmission media] lazım olur (Şəkil 1.9). Verilənləri daşımaq üçün fiziki vasitələrin bir neçə növü vardır:

Şəkil 1.9. Kabellər