Windows ƏS-nin parametrlərinin tətbiq olunması və əməliyyat sisteminin yüklənməsini gözləyin.

Bununla da Windows 7-nin quraşdırılması tamamlanır. Növbəti vacib addım isə Windows ƏS-nin sürücülərinin quraşdırılmasıdır (Şəkil 2.10).

Şəkil 2.10. Windows ƏS-nin quraşdırılmasının sonlandırılması
2.2. Avadanlığın texniki hissələrinin tam çalışması üçün müvafiq “sürücü” proqramları (driver) yükləyir

Sürücü proqramlarının (driver) yüklənməsi

Sürücü proqramları (driver) kompüteri təşkil edən və ona qoşulmuş qurğuları/ cihazları/ avadanlıqları (hardware) idarə edən/düzgün işləməsini təmin edən proqramdır. Printer, Scaner, Monitor, Videokart, şəbəkə kartı və s. avadanlıqları kompüterə qoşduqdan sonra normal işləməsi üçün onları dərhal kompüterə tanıtmaq lazımdır. Əgər hər hansı avadanlıq üçün drayver yazılmayıbsa və ya drayver yanlış şəkildə yazılıbsa, ya da yazılmış drayverdə problem varsa, həmin avadanlıq ya ümumiyyətlə, işləməyəcək, ya da işləməsində müxtəlif problemlər yaranacaq. Yükləyəcəyimiz drayver əməliyyat sistemimizə və cihaza uyğun gəlməlidir.

Məsələn:

- Videokartın drayveri olmasa, ekran görüntüsündə müxtəlif problemlər yaranacaq (misal üçün, bulanıq görüntü, ekran ölçüsündə problemlər və s.);
- Şəbəkə və Wi-Fi adapterin drayveri olmasa, kompüter şəbəkəyə qoşulub İnternetə çıxa bilməz;
- Printerin drayveri olmasa, kompüterdən heç bir faylı çapa verə bilmərik və s..
- Kompüterə drayverin yüklənməsi üçün Start üzərində sağ düyməni klikləyib idarə etmək (manage) əmrini seçin. Qarşınızda kompüter idarəetməsi (computer management) pəncərəsi açılacaq Sol tərəfdəki menyudan System Tools içində yerləşən Device