Proqram yükləndikdə yükləmə üsulundan asılı olmayaraq ekranda qısa müddətə proqramın loqotipi, onun ardınca isə proqram pəncərəsi əks olunur.

Proqram tam yükləndikdən sonra onun əsas pəncərəsi açılır (Şəkil 4.2).

Şəkil 4.2. PowerPoint proqramının əsas pəncərəsi

Proqram pəncərəsinin idarə olunması və ekranda yerinin dəyişdirilməsi sərlövhə sətri vasitəsilə yerinə yetirlir. Belə ki, pəncərənin ekranda yerini dəyişmək üçün kursoru sərlövhə sətrinin üzərinə qoyub siçanın sol düyməsini sıxmaqla ekran boyu hərəkət etdirmək, pəncərəni bağlamaq üçün düyməsini, qapamaq üçün düyməsini, pəncərənin bütün ekran boyu və normal görünüşünə nail olmaq üçün isə müvafiq olaraq düymələrini sıxmaq lazımdır. Sərlövhə sətrində həmçinin cari təqdimatın və proqramın adı əks olunur.

Microsoft PowerPoint əsas və kontekst menyular sisteminə malikdir. Menyular əmrlər siyahısından ibarətdir. Əsas menyular menyu sətrində-Lentdə yerləşir. Menyu sətrində standart doqquz bölmə yerləşir. Hər bir bölmə əmrlər siyahısından ibarətdir. Menyunun daxilindəki əmrlərin siyahısına baxmaq üçün kursoru menyu sətrində menyunun adının üzərində saxlayıb siçanın sol düyməsini sıxmaq lazımdır. Kontekst menyu qeyd olunmuş obyektlə müəyyən əməliyyat aparılması üçün alternativ interfeys elementi kimi nəzərdə tutulmuşdur və siçanın sağ düyməsini sıxmaqla açılır.

4.2. PowerPoint proqramında alətlər panelindən istifadə edərək təqdimat hazırlayır

PowerPoint proqramında alətlər panelindən istifadə

Yeni təqdimatın yaradılması, təqdimata baxış və təqdimatın redaktə olunması, formatlaşması sənəd pəncərəsində həyata keçirilir. Sənəd pəncərəsi 3 hissədən ibarətdir:

1. Slaydlar/struktur sahəsi;
2. Cari slayd sahəsi;
3. Slayda qeydlər sahəsi.
Slaydlar (struktur sahəsi) təqdimatın strukturunu əks etdirir və naviqator funksiyasını yerinə