1. Sənədin miqyasını istənilən miqyasdan 100%-ə keçirir (normal ölçü)(100%);
2. Sənədin miqyasını elə dəyişdirir ki pəncərəyə bütöv bir səhifə sığır(One Page);
3. Sənədin miqyasını elə dəyişdirir ki bir pəncərəyə iki səhifə sığır (Two Page);
4. Sənədin miqyasını elə dəyişdirir ki, səhifənin eni pəncərənin eninə uyğunlaşır (Page Width);
5. Cari sənədi yeni bir səhifədə də açır (New window);
6. Açıq word pəncərələrinin hamsını ekranda yan yana düzür (Arrange All)
7. Sənədin müxtəlif bölmələrinə eyni zamanda baxmaq üçün cari pəncərəni üfüqi istiqamətdə iki hissəyə bölür (Split);
8. Sənədləri müqayisə edə bilmək üçün iki sənədi yan-yana düzür (View Side by Side);
9. Yan-yana baxış rejimində sənədlərdən biri sürüşdürülərkən digəri də sinxron olaraq sürüşdürülür (Synchronous Scrolling);
10. Yan-yana baxış rejimində ekranı pəncərələr üçün bərabər bölür (Reset Window Position);
11. Başqa açıq pəncərəyə keçir (Switch Window);
12. Bir neçə ardıcıl yerinə yetirilən əməliyyatı bir əməliyyat şəklində birləşdirib ekran düyməsi, yaxud klaviatura qısa yoluna mənimsədir. Düymə klikləndikdə o əməliyyatlar icra olunur (Macros).

Mətnin daxil edilməsi və redaktəsi

Mətn kompüterə klaviatura vasitəsilə daxil edilir. Mətni daxil etmək üçün klaviatura üzərində hərf, rəqəm və xüsusi simvollardan ibarət düymələr vardır.

Mətnin redaktəsi dedikdə, lazımsız hissələrin sənəddən silinməsi və çatışmazlıqların əlavə edilməsi və s. başa düşülür.

Mətnlərin silinməsi
Mətn fraqmentlərinin silinməsi üçün aşağıdakı düymələrdən istifadə edilir:
• Kursordan soldakı simvolun silinməsi: Backspace (←);
• Kursordan sağdakı simvolun silinməsi: Delete;
• Kursordan sözün əvvəlinədək: Ctrl+Backspace (←);
• Kursordan sözün sonunadək: Ctrl+Delete.

Sənəd boyunca hərəkət

Sənəd boyunca hərəkət üçün çoxsaylı üsullar vardır. Ən çox siçan, fırlatma zolaqları və klaviaturanın klavişlərindən istifadə olunur (Şəkil 2.45).

Bu üsullardan ən çox istifadə olunanı aşağıdakılardır:

- Bir səhifə irəli, yaxud geri – uyğun olaraq şaquli sürüşdürmə çubuğu üzərindəki Page up və Page down düymələrinin basılması ilə;
- Klaviatura üzərində kursoru aşağı, sağa, sola və yuxarı hərəkət etdirən düymələr dəsti yerləşir;