kompaniyasının meynfreymi EBCDİC (Extend Binary Coded Interchange Code – İnformasiya mübadiləsi üçün genişləndirilmiş ikilik onluq kod) informasiya mübadiləsi üçün genişləndirilmlş ikilik koddan istifadə edir, İkincisi isə, informasiya mübadiləsi üçün ASCİİ american standart kodundan (digər istehsalçıların kompüterlərinin əksəriyyətində bu koddan istifadə edilir) istifadə edilir. Bu iki sistem arasında informasiya mübadiləsini həyata keçirmək üçün iki müxtəlif format arasında çevirməni həyata keçirən təqdimat səviyyəsinin olması zəruridir.

Təqdimatlar səviyyəsinin yerinə yetirildiyi digər funksiya ötürülən informasiyanı sanksiyalaşdırılmayan alıcıların qəbul edə bilməmələrinin təmin edilməsi üçün verilənlərin şifrlənməsidir. Bu problemi həll etmək üçün təqdimatlar səviyyəsində yerləşən proses və kodlar verilənlərin çevrilməsini təmin etməlidir. Bu səviyyədə mətnlər və qrafik təsvirlərin şəbəkə üzrə ötürülməsini təmin etmək üçün zəruri olan mətnləri sıxan və qrafik təsvirləri bit selinə çevirən alt proqramlar da mövcud olur.

Təqdimatlar səviyyəsinin standartları həm də qrafik təsvirlərin təqdimetmə üsulunu müəyyən edir. Bu məqsədlə proqramlar arasında QuikDraw qrafikasının ötürülməsi üçün tətbiq edilən PICT təsvir formatından istifadə edilir.

Təqdimatın digər formatı, adətən, yüksək buraxılışa malik olan rastr təsvirlər üçün istifadə edilən TIFF tezləşdirilmiş təsvir faylları formatıdır. Təqdimatlar səviyyəsinin növbəti standartı Fotoqrafiya üzrə birləşmiş ekspertlər qrupu (Joint Photographic Expert Group) tərəfindən hazırlanmış və qrafik təsvirlər üçün istifadə edilən JPEG formatıdır. Digər qrup standartlara isə səs və kinofraqmentlərin təqdimatını təmin edən standartlara aiddir. Bu qrupa musiqinin rəqəmsal təqdim edilməsi üçün MIDD (Musical Instrument Digital Interface) elektron musiqi alətləri interfeysi, Kinomotoqrafiya üzrə ekspert qrupu tərəfindən hazırlanan və videoroliklərin sıxılması, kompakt disklər üçün kodlaşdırılması, rəqəmsal formada saxlanması və 1,5 Mbit/s sürətlə ötürülməsi üçün istifadə edilən MPEG standartı, Macintosh və Power PC kompüterlərdə yerinə yetirilən proqramlar üçün səs və video elementləri şərh edən QuicTime standartına aiddir.

Tətbiqi səviyyə – informasiyanın ötürüməsinin tətbiqi proqram təminatına cavabdehlik daşıyır.

OSİ modelinin ən yuxarı səviyyəsi olan tətbiqi səviyyə şəbəkə ilə istifadəçi əlavələri (tətbiqi proqramları) arasında qarşılıqlı əlaqələri təmin edir. Başqa sözlə, bu səviyyə aşağıdakıları təmin edir:

- Əlavələrə şəbəkə xidmətlərindən istifadə, fayllar və verilənlər bazalarına məsafədən müraciət və informasiyanın elektron poçtla ötürülməsinə imkan verir;
- Xidməti informasiyanın ötürülməsinə cavab verir;
- Əlavələrə səhvlər haqqında informasiya təqdim edir;
- Təqdimat səviyyəsinə sorğular formalaşdırır.

Bu səviyyədə protokollar yığımı istifadəçilərə müxtəlif şəbəkə resursları, fayllar, çap qurğusu və Web-səhifədə müxtəlif mətnlər, eləcə də elektron poçt protokollarına müraciətlərin (xidmətlərin) icazəsini təşkil edir.

Tətbiqi səviyyə protokollarına nümunə kimi tətbiqi səviyyənin xidmət protokolundan (FTP) dünya hörümçək torunun protokolu (HTTP) hipermətnlərin ötürülməsi üçün istifadə edilir və verilənlərə uzaqdan müraciət protokolu (Telnet), elektron poçtlarına xıdmət protokolu (POP), poçtları ötürən sadə protokollar (SMTP) və sairəni göstərmək olar.

Göstərilən bu 7 səviyyə müxtəlif məsafələrdə yerləşdirilən kompüterlər arasında