Telekommunikasiya şəbəkəsində yeni texnologiyaların tətbiqi genişləndiriləcək və milli radio və televiziya proqramlarının peykdən paket yayımı təşkil ediləcəkdir. Eyni zamanda, aşağı orbitli peyklərin orbitə çıxarılması nəzərdə tutulur ki, bu da ölkədə ətraf mühitin mühafizəsi, kənd təsərrüfatı, topoqrafiya, kartoqrafiya, eləcə də milli təhlükəsizlik sahəsində fəaliyyəti daha səmərəli edəcəkdir.

Ölkənin regionlarının İKT-nın xidmətləri bazarına çıxışını təmin etmək məqsədi ilə tranzit informasiya magistralları, regional informasiya resursları və şəbəkə idarəetmə sistemlərinin qurulması kimi layihələr gerçəkləşdiriləcəkdir. “Elektron hökumət”in formalaşdırılması məqsədi ilə ardıcıl və mərhələli qaydada müvafiq tədbirlər görüləcək. Dövlət orqanlarında müasir informasiya-kommunikasiya texnologiyalarının tətbiqi genişləndiriləcək, dövlət orqanlarının öz aralarında vahid infrastruktur əsasında təhlükəsiz informasiya mübadiləsi aparması və onların funksional vəzifələr üzrə əhaliyə elektron xidmətlər göstərilməsi təmin ediləcək və informasiya təhlükəsizliyinin yüksəldilməsi və səriştəli istifadəçi və 23 mütəxəssisin hazırlanması kimi məsələlər diqqətdə saxlanılacaqdır.

Eyni zamanda, elektron xidmətlərin keyfiyyəti yüksəldiləcək və bu xidmətlərə mobil rabitə, məlumat köşkləri və digər müasir vasitələrlə çıxış təmin ediləcək. Dövlət informasiya resursları və sistemlərinin vahid texnoloji standartlar əsasında inteqrasiyası təmin olunacaq və vahid informasiya fəzası formalaşdırılacaqdır. İnformasiya təhlükəsizliyinin təmin edilməsi, ölkəyə daxil olunan internet trafikində qlobal kiberhücumların qarşısının alınması, informasiya proseslərinin mühafizəsi, dövlət orqanlarının informasiya resursları və sistemlərinin mümkün təhdidlərdən qorunması, kibertəhlükəsizlik sahəsində ümummilli hazırlığın qaldırılması və maarifləndirmənin genişləndirilməsi diqqət mərkəzində saxlanılacaqdır.

İKT üzrə kadr hazırlığı işi də təkmilləşdiriləcəkdir. Yüksəkixtisaslı mütəxəssislər və elmi kadrlara artan tələbatın ödənilməsi məqsədi ilə ölkənin ali təhsil ocaqlarında təhsilin elmi tədqiqatlar və innovasiyalarla sıx inteqrasiyasına əlverişli mühit yaradılacaq, dünyanın qabaqcıl təhsil ocaqları ilə əlaqələr genişləndiriləcək, həmçinin, ölkədən kənara “beyin axını”nın qarşısının alınması üçün təsirli tədbirlər görüləcəkdir.

3.5. Kadr təminatına texniki dəstək üçün “Məşğulluq AS” informasiya sistemindən istifadə edir

“Məşğulluq AS” informasiya sistemindən istifadə

Kadr təminatına texniki dəstək üçün “Məşğulluq AS” informasiya sistemi mövcuddur. “Məşğulluq haqqında” və “Əlilliyi olan şəxslərin hüquqları haqqında” qanunlara uyğun olaraq məşğul şəxslər və əlilliyi olan şəxslərin reyestrlərinin formalaşdırılması MEİS vasitəsilə təmin edilir. MEİS-in strukturuna daxil olunan alt sistemlər vasitəsilə aşağıdakılar təmin edilir:

- “Sənəd dövriyyəsi” alt sistemi vasitəsilə sənədlərin icra vəziyyətini nəzarətdə saxlamaq, sənəd axtarışını asanlaşdırmaq və Nazirliyin fəaliyyətinə dair statistik məlumatları əldə etmək məqsədilə Nazirliyin Aparatı, strukturuna daxil olunan qurumlar və strukturuna daxil olunmayan tabeliyindəki qurumlar arasında sənəd dövriyyəsinin Azərbaycan Respublikası Prezidentinin 2016-cı il 23 iyun tarixli 950 nömrəli Fərmanı ilə təsdiq edilmiş “Dövlət və bələdiyyə orqanları və dövlət və ya bələdiyyə mülkiyyətində olan və