konfrans və sərgilərdə “Made in Azerbaijan” brendi altında təqdim olunur. “Asan İmza” texnologiyasının üstünlüyü smart kartın oxunması üçün əlavə qurğular və proqram təminatının istifadəsinə ehtiyacın olmamasıdır. Xidmətin istifadəsi üçün autentifikasiya və elektron imza rəqəmsal açarlarının saxlanıldığı SIM karta əsaslandırılan mobil telefonun mövcudluğu kifayətdir. Ətraflı məlumat üçün: www.asanimza.az.

“Asan İmza” mobil elektron imza sistemində istifadə olunan autentifikasiya və elektron imza sertifikatları Azərbaycan Respublikası Vergilər Nazirliyinin Asan Sertifikat Xidmətləri Mərkəzi (ASXM) tərəfindən təqdim edilir. ASXM vətəndaşlar, dövlət və yerli özünü idarəetmə orqanlarının əməkdaşları və sahibkarlıq fəaliyyəti ilə məşğul olan hüquqi və fiziki şəxslərə təkmil sertifikatlar təqdim etmək hüququna malikdir. Ətraflı məlumat üçün: www.asxm.gov.az.

Şifrə - (fr. parole, en. password) – rəqəm, söz və, işarələrin gizli kombinasiyası olub şəxslərin bir-birilərini tanıması üçün və ya informasiya təhlükəsizliyində istifadə edilir. Şifrə subyektin identifikatorudur.

Şifrələrin ən başlıca nöqsanı onların elektron ələ keçirilməsidir. Praktik olaraq yeganə çıxış yolu rabitə xətləri ilə ötürülməzdən əvvəl parolların kriptoqrafik şifrələnməsidir. Aşağıdakı tədbirlər parol mühafizəsinin etibarını artırmağa xeyli imkan verir:

• Texniki məhdudiyyətlər qoyulması (parol çox qısa olmamalıdır, parolda hərf, rəqəm və durğu işarələri olmalıdır və s.);
• Parolun fəaliyyət müddətinin idarə olunması və onların vaxtaşırı dəyişdirilməsi;
• Parollar faylına icazənin məhdudlaşdırılması;
• Sistemə uğursuz daxilolma cəhdlərinin məhdudlaşdırılması;
• İstifadəçilərin təlimatlandırılması;
• Parol generasiya edən proqramların istifadəsi.

Sadalanan tədbirləri həmişə, hətta şifrə ilə yanaşı, eyni zamanda digər autentikasiya metodlarından istifadə olunduğu halda da tətbiq etmək məqsədəuyğundur. Biometrik xarakteristikalara nəzarət qurğuları mürəkkəb və bahadır, buna görə də yalnız təhlükəsizliyə yüksək tələblər olan təşkilatlarda istifadə olunur.

İdentifikasiya - müştərilər və onların nümayəndələri, faydalanan şəxslər haqqında Azərbaycan Respublikasının qanunvericiliyinə əsasən müvafiq məlumatların müəyyən edilməsinə dair, eləcə də sənədlərin əslləri və (və ya) lazım olan şəkildə təsdiq olunmuş surətlərinin istifadə edilməsi ilə həmin məlumatların doğruluğunun təsdiq olunmasına dair bir sıra tədbirdir.

- İdentifikasiyadan keçməmisinizsə, cüzdan sistemindəki hesabınız anonim hesab olunur;
- İdentifikasiyadan keçmək üsulları haqda məlumat şəxsi kabinetdə yerləşdirilmişdir. Siz daha rahat və uyğun üsulu seçə bilərsiniz;
- İdentifikasiyadan keçmiş istifadəçi cüzdanla işləmək üçün anonim istifadəçidən daha çox imkan əldə edir;
- Əgər saytınız aqreqatordursa və ya mübadilə xidmətləri göstərirsə, identifikasiyadan keçmək mütləqdir!