II. Praktiki bacarıqların qiymətləndirilməsi
Bu tapşırıqların icrası üçün tələb olunan aşağıdakı cədvəldə əks olunan bacarıqlardan hansına sahib olduğunuzu Bəli, sahib olmadığınızı isə Xeyr ilə işarə edin.
Praktiki tapşırıq 1. Kompüterə əməliyyat sistemini yükləyin.
İstifadə edilməli resurslar:
• Kompüter;
• Əməliyyat sistemi olan xarici yaddaş qurğusu.

Qiymətləndirmə ölçüsü | Bəli | Xeyir
1. Təhlükəsizlik tədbirlərinə əməl etdinizmi? |  |
2. Kompüteri elektrik şəbəkəsinə qoşdunuzmu? |  |
3. Əməliyyat sistemi olan xarici yaddaş qurğusunu kompüterə qoşdunuzmu? |  |
4. Kompüteri işə salan zaman müvafiq bölməyə daxil oldunuzmu? |  |
5. Əməliyyat sistemini yükləmək üçün kompüterdə müvafiq əmrləri seçdinizmi? |  |
6. Yükləmək istədiyiniz əməliyyat sisteminin interfeys dilini seçdinizmi? |  |
7. Müvafiq yaddaş bölməsini seçib əməliyyat sistemini həmin bölməyə yazdınızmı? |  |
8. Vacib addım - sürücü proqramını yüklədinizmi? |  |
9. Əməliyyat sistemini yükləyib bitirdikdən sonra kompüteri yenidən işə saldınızmı? |  |

Praktiki tapşırıq 2. Kompüterin hissələrinin tam çalışması üçün müvafiq “sürücü” proqramlarını yükləyin.
İstifadə edilməli resurslar:
• Kompüter;
• Sürücü (driver) proqramları olan xarici yaddaş qurğusu.

Qiymətləndirmə ölçüsü | Bəli | Xeyir
1. Təhlükəsizlik tədbirlərinə əməl etdinizmi? |  |
2. Kompüteri elektrik şəbəkəsinə qoşdunuzmu? |  |
3. Kompüteri işə saldınızmı? |  |
4. Sürücü (driver) proqramları olan xarici yaddaş qurğusunu kompüterə qoşdunuzmu? |  |
5. Sürücü (driver) proqramlarına ehtiyacı olan qurğu üçün lazım olan sürücünü müvafiq qaydada kompüterə yüklədinizmi? |  |
6. Kompüterin idarəetməsi (computer management) pəncərəsinə daxil olub sürücülərin yüklənib-yüklənmədiyini yoxladınızmı? |  |
7. Sürücü proqramında yarana biləcək problemi müvafiq qaydada aradan qaldırdınızmı? |  |