vasitəsilə yerinə yetirilir. Bu üsulların hər birinin özünə məxsusluğu vardır. Bunlara aşağıdakılar aid edilə bilər:

- Şəbəkədə istifadə olunan ixtiyari lokal resursun seçilməsi və nişanlanması;
- Şəbəkədə olan resursların təyinatının istifadəçiyə aydınlaşdırılması.

Şəbəkədə göstərilən ad ola bilər ki, kataloqda (qovluqda) istifadə olunan qurğunun adı ilə uyğun gəlməsin. Amma onun təyinatı və məzmunu göstərilməlidir. Şəbəkədə qeyd olunan sintaksis adlardakı simvolların sayı şəbəkə simvollarının köməyi ilə təyin edilir.

- Resurslarla həqiqi vaxt rejimində işləyən istifadəçilərə üstünlük verilir. Məsələn, istifadəçilər oxumaq, dəyişmək, kəsmək, ləğv etmək, hər hansı kataloqdan istifadə etmək, yeni müraciətlər, yeni fayllar yaratmaq və bu kimi əməliyyatları yerinə yetirə bilərlər.
- İstifadə edilən resurslara parolların təyin edilməsi. Müraciət edilən resurslara qoyulan parollar müxtəlif ola bilər. Belə parolların qoyulması müxtəlif növ resurslara müraciət imkanlarını təşkil edə bilər.

Kompüter şəbəkələrini çoxtəbəqəli model kimi təsvir etmək olar. Bu modelin tərkibinə aşağıda qeyd olunan proqram və aparat komponentləri daxildir:

- Fərdi kompüter kompleksinə daxil olan müxtəlif aparat yığımları;
- Kommunikasiya qurğuları;
- Əməliyyat sistemləri;
- Şəbəkə əlavələri.

I. t ə b ə q ə - fərdi kompüterin standart yığımları – bura əsasən, təyin edilmiş standart aparat yığımları və proqram təminatı daxildir. Standart yığıma fərdi kompüterdə həll ediləcək müxtəlif məsələlər üçün zəruri olan vasitələr kompleksi daxildir. Məsələn, XXX firması tərəfindən yaradılan müxtəlif əməliyyat sistemləri və həmin əməliyyat sistemləri ilə optimal işləyə bilən tətbiqi proqram paketləri, eləcə də digər proqram məmulatları standart yığıma daxildir.

II. t ə b ə q ə - kommunikasiya qurğuları – bu təbəqəyə kabellər, təkrarlayıcılar, körpülər, marşrutlaşdırıcılar, kommutatorlar və s. daxildir. Bu təbəqədə mürəkkəb kommunikasiya qurğuları və istifadə edilən başqa qurğular administrator tərəfindən optimal təşkil edilir. Kommunikasiya qurğularının iş prinsipi mikroprosessorlar sistemi ilə siqnalların ötürülməsi və lokal və qlobal şəbəkələrdə şəbəkə protokollarının tətbiqinə əsaslandırılır.

'

III. t ə b ə q ə - əməliyyat sistemi - kompüter şəbəkəsinin fəaliyyətinin səmərəli təşkil edilməsi şəbəkədə istifadə edilən əməliyyat sistemi və şəbəkə resurslarının səmərəli istifadəsi ilə təmin edilir. Lokal şəbəkədə (serverdə) istismar edilən əməliyyat sisteminin fərdi kompüterdə istifadə edilən əməliyyat sistemindən əsas fərqi şəbəkədəki müştərilərin sayı və şəbəkənin genişləndirilməsi ilə əlaqədar istifadə edilən proqram təminatları və əməliyyat resurslarının mövcud olmasından ibarətdir. Təcrübədə müştəri ilə əlaqədar tətbiq edilən əməliyyat sistemlərindən əksər hallarda FK işini təşkil etmək üçün istifadə edilir. Belə kömpüterlər çox vaxt işçi stansiya adlandırılır. Bir ranqlı şəbəkələrdə şəbəkəyə daxil olan hər bir işçi stansiya fayl serverin bir neçə funksiyasını yerinə yetirə bilir.

IV. t ə b ə q ə - şəbəkə əlavələri – buraya, əsasən, verilənlər bazası, poçt sistemləri, verilənlərin arxivləşdirilməsi üçün vasitələr, resurslardan avtomatlaşdırılmış kollektiv istifadəni