Şəkil 2.5. Qarışıq topologiyanın görünüşü

Qarışıq topologiya) - isə yuxarıdakı topologiyaların birləşdirilməsindən təşkil olunur. Yəni burada həm şin, həm halqavari, həm də ulduzvari topologiyalar iştirak edə bilər (Şəkil 2.5). Bu və ya digər topologiyanın seçilməsi kompüter şəbəkəsinin tətbiq sahəsi, kompüterlərin coğrafi yerləşdirilməsi, bütövlükdə, şəbəkənin ölçüləri və digərlərindən asılıdır. Bundan əlavə, lokal şəbəkənin topologiyası seçilərkən qiymət, etibarlılıq və bu kimi vacib göstəricilərə də diqqət edilməlidir.

Kompüterlərin qarşılıqlı əlaqəsinin təşkilinə görə şəbəkələr bölünür:
• Eyniranqlı şəbəkələrə;
• Ayrılmış serverli şəbəkələrə.

Eyniranqlı şəbəkələrdə bütün kompüterlər eyni prioritetə malikdir. Hər bir kompüterdə Microsoft Windows əməliyyat sisteminin istənilən versiyası qurulur. Hər bir istifadəçi öz kompüterinin resurslarına digər istifadəçilərin girişinə icazənin verilməsi qərarını özü qəbul edir. Bu şəbəkənin ən sadə variantıdır. Eyniranqlı şəbəkənin qurulması üçün kompüterlərin kabel vasitəsilə birləşdirilməsi və əməliyyat sisteminin (məsələn, Windows XP Professional) qurulması kifayətdir.

Ayrılmış serverli şəbəkələr

Ayrılmış serverli şəbəkədə server və işçi stansiyaların resursları serverdən mərkəzləşdirilmiş şəkildə idarə olunur. Belə şəbəkələrin yaradılması üçün hər hansı bir kompüterdə server əməliyyat sistemi, məsələn, Windows Server 2003 qurulmalı və tənzimlənməlidir. Bu serverdə istifadəçilərin qeydiyyatı üçün baza yaradılır, resurslar və istifadəçilərin kateqoriyaları müəyyən edilir. Kliyent kompüterində əməliyyat sistemi (məsələn, Windows XP Professional) qurulur. Şəbəkəyə qoşulan zaman hər bir istifadəçi serverdə qeydiyyatdan keçir və bundan sonra ümumi şəbəkə resursuna giriş əldə edir. Çox zaman ayrılmış server yalnız müəyyən bir funksiyanı (rolu) yerinə yetirir, məsələn: fayl-serveri faylların saxlanmasına xidmət edir:

• Çap server printerləri ümumi istifadəyə təqdim edir;
• Tətbiqlər serveri istifadəçilərin şəbəkə tətbiqləri ilə işini təmin edir;
• Web-server verilənlərə ümumi girişi təmin edir;
• Elektron poçt serveri istifadəçilərin poçt qutusunu saxlayır və şəbəkədə poçtun çatdırılmasını təmin edir və s..

Ötürmə mühitinə görə şəbəkələr naqilli və naqilsiz şəbəkələrə bölünür.

Naqilsiz şəbəkələr - kabel sisteminin çəkilməsindən məqsədəuyğun olmayan, çətin və ya mümkün olmayan yerlərdə istifadə olunur. Bu zaman şəbəkə informasiyanın ötürülməsi qismində radio-dalğaları istifadə edən adapterlərin köməyi ilə reallaşdırılır.

İnformasiyanın ötürülmə sürətinə görə şəbəkələr aşağı sürətli (10 Mbit/san qədər), orta sürətli (100 Mbit/san qədər) və yüksək sürətli (100 Mbit/san çox) şəbəkələrə bölünür.

Lokal informasiya resurslarının bölünməsi fərdi kompüterlərdə xüsusi üsul və ya əmrlər