Cәdvәldә hücrәnin rәng fonunu dәyişmәk üçün öncә hücrәni seçmәk, sonra isә palitradan zövqә uyğun rәng fonunu seçmәk lazımdır (Şəkil 3.16).

Şəkil 3.16 Hücrәnin rәng fonunun seçilmәsi
3.3. Elektron cədvəlin görünüşünü tələblərə uyğun dizayn edir

Elektron cədvəllərin dizayn edilməsi

Әmәliyyatı hәyata keçirmәk üçün mausun oxunu lent üzәrindәki düymәsinin sağ tәrәfindә aşağıya istiqamәtlәnmiş qara rәngli üçbucağın üzәrinә gәtirib sol düymәni sıxmaq lazımdır.

Әgәr sizә tәqdim edilәn rәng sizi tәmin etmirsә, onda zövqünüzә uyğun rәngi seçin (mәsәlәn, qırmızı rәngi göy rәng ilә әvәz edә bilәrsiniz vә s.).

Göstәrilәn üsulla istәnilәn hücrә (vә ya hücrәlәr dәsti) daxilinә yazılmış verilәnin (mәsәlәn, mәtnin) rәngini dәyişә bilәrsiniz. Rәng fonu seçildikdәn sonra hücrә daxilindә rәng fonunu dәyişmәk üçün lent üzәrindәki düymәsindәn istifadә etmәk daha әlverişlidir.

İstifadәçinin nәzәrinә çatdırmaq lazımdır ki, susma prinsipinә görә hücrә daxilinә verilәnlәri daxil etdikdә Microsoft Excel proqramında hücrә daxilindәki verilәnlәrin tәnlәşdirilmәsinin müxtәlif variantlarını özündә birlәşdirir vә istifadәçiyә tәqdim edir. Әgәr istifadәçi hücrәyә ancaq rәqәm daxil edirsә, onda hücrә daxilindәki verilәn (rәqәm nәzәrdә tutulur) sağ tәrәfә doğru istiqamәtlәnәcәk. Vә yaxud, istifadәçi hücrә daxilinә hәrf daxil edirsә, onda hücrә daxilindәki verilәn (hәrf vә ya mәtn) sol tәrәfә doğru istiqamәtlәnәcәk.

Bu әmәliyyat proqram tәrәfindәn ona görә hәyata keçirilir ki, hücrә daxilinә daxil edilәn verilәni proqram tәsniflәşdirsin vә buna uyğun olaraq hәmin verilәni tәhlil dә etsin. Mәsәlәn, әgәr hücrә daxilindә rәqәmlәrdәn ibarәt sütun yaradılıbsa vә hәmin rәqәmlәrin cәmini tapmaq tәlәb edilirsә, onda Microsoft Excel proqramı verilәnlәri rәqәmlәr toplusu kimi qәbul edәcәk,