Istifadəçinin ixtiyarında Paint rəsm redaktoru, sadə mətn sənədləri ilə işləmək üçün Bloknot (Notepad) proqramı, mətn redaktoru WordPad, Kalkulyator, səsin mikrofondan yazılması üçün proqram və başqaları vardır.

Paint rəsm redaktoru sadə, rəngli, ağ-qara təsvirlərin yaradılması və emalı üzrə bəzi əməliyyatların aparılmasına imkan verir. Windows ƏS-nin əvvəlki versiyaların tərkibinə daxil olan Paint proqramından çox fərqli interfeysə malikdir. Aşağıdakı şəkildə Paint rəsm redaktorunun pəncərəsi verilmişdir.

Proqramı yükləmək üçün Baş menyudan Standart proqramlar qovluğunu axtararaq Paint proqramının üzərində siçan (mouse) göstəricisini vurmaq lazımdır. Pəncərənin yuxarı hissəsində Paint nişanı əks olunur.

Paint nişanının sağındakı düyməyə siçan göstəricisini vurduqda təsvirin mövcud vəziyyətini faylda saxlaya bilərik. Əgər siz daha sonra başqa nəsə çəksəniz və bu zaman kompüterin elektrik məbəyi kəsilərsə, faylda edilən son dəyişikliklər itəcək. Buna görə də vaxtaşırı olaraq faylı yaddaşda saxlamaq lazım olduğunu unutmamaq lazımdır. Faylı ilk dəfə saxladıqda Paint onun hansı qovluqda və hansı adla saxlanmalı olduğunu bilmir. Bunun üçün açılan dialoq pəncərəsində faylı saxlayacağımız qovluğu seçməli və fayla ad verməliyik. Eyni zamanda Faylın tipinin seçilməsi üçün açılan siyahıdan uyğun formatı müəyyənləşdirmək lazımdır. Daha sonra faylı Saxlamaq (Save, Сохранить) mümkündür.

Daha sonra faylda edilən yeni dəyişiklikləri saxlamaq üçün bu pəncərə açılmayacaq.

Faylın saxlanması üçün olan düymədən sonra gələn iki düymə əməliyyatların ləğvi və təkrarı üçündür. Bir çox proqramlarda son bir neçə əməliyyatı bəzən ləğv etmək lazım olur. Fərz edk ki, maraqlı təsvir yaratmısız və sonda daxil etdiyiniz detal ümumi harmoniyanı pozur. Bu zaman nə etmək lazımdır? Rəsmi yenidən işləmək lazımdır? Belə hallar üçün əməliyyatın ləğvi əmri nəzərdə tutulmuşdur. Bu əmrin üzərində siçan göstəricisini vurduqda edilən son əməliyyat yox olacaqdır. Lakin əgər sonra fikrinizi dəyişib həmin

detalın rəsmə uyğun olduğu qərarını versəniz bu zaman əməliyyatın təkrarı əmrindən istifadə etmək lazımdır. Bu əmri aktivləşdirdikdə ləğv olunmuş dəyişikliklər bərpa olacaqdır.

Pəncərənin başlıq sətrindən aşağıda lent sahəsi yerləşir. Lent üstundə düymələri olan nişanlar və başqa idarəedici elementlərə malik zolağı əks etdirir. Yuxarıda Əsas və Görünüş nişanlarının (Home, Главная; View, Вид) yarlıkları görünür və birindən digərinə keçmək mümkündür. Ilk olaraq Əsas nişan görünür. Lakin Görünüş nişanının üzərinə siçan göstəricisini vurduqda ona keçmək mümkündür. Daha sonra eyni qayda ilə təkrar Əsas nişana qayıtmaq olar.

Pəncərənin aşağı hissəsində vəziyyət sətri yerləşmişdir. Onun üzərində müxtəlif köməkçi informasiya əks olunur. Sətrin solunda siçan göstəricisinin işçi oblastdakı – təsvirdəki vəziyyəti görünür. O yuxarı sol küncdən nöqtələri saymağa başlayaraq əks edilir. Əvvəlcə üfiqi koordinat, sonra isə şaquli koordinat göstərilir.

Paint pəncərəsinin sağ aşağı küncündə şkala yerləşmişdir

Bu şkala təsvirin masştabını dəyişmək üçündür. Masştabın cari vəziyyəti şkalanın sol tərəində göstərilir. Adi halda o 100 % - ə təyin olunmuşdur. Masştabın dəyişdirilməsi üçün siçan göstəricisi ilə sürüşkəni sola (azaltmaq) və ya sağa (artırmaq) çəkmək lazımdır. Eləcə də şkala üzərində dairəvi düymələrə - (azaltmaq) və + (artırmaq) siçan göstəricisini vurmaqla reallaşdırmaq olar.