Şəkil 5.3. Sәrt diskin bütünlәşdirilmәsi (defraqmentlәşdirilmәsi)

Diskin defraqmentlənməsinin tezliyi sizin kompüterdə nə qədər tez-tez işləməyinizdən asılıdır. Əgər kompüterdə hər gün işləyirsinizsə, defraqmentləməni həftədə bir dəfə yerinə yetirmək məsləhətdir. Yox, əgər kompüterdə hərdənbir işiniz olursa, onda defraqmentləməni iki-üç aydan bir də yerinə yetirmək olar.

5.4. Çap avadanlığında boya və kağızın bitməsinə nəzarət edir

Çap avadanlığına nəzarət

Çap avadanlıqları bir-biri ilə əlaqəli əməliyyat üçün bir kompüterə qoşulan periferik cihazdır. Əsas məqsədi elektron sənədlərin kağızda çapıdır. Onun köməyi ilə istifadəçilər istənilən miqdarda mətn və qrafik məlumatı çap edə bilərlər. Müasir inkişafdan istifadə və internetə çıxış iş keyfiyyətini yaxşılaşdırdı və avadanlıqların məhsuldarlığını artırdı.

İlkin istifadə üçün satın alınan avadanlıqla birlikdə verilən təlimatlar və istifadə təlimatını oxumaq kifayətdir. Ancaq bəzən mətnləri çap etməyə çalışarkən istifadəçilər problemlə üzləşirlər. Bu problemlər aşağıdakılardır:

1. Müvafiq sürücünün (drayverin) silinməsi;
2. Boyanın bitməsi;
3. Çap avadanlığının daxilində kağızın qalması;
4. Avadanlığın müvafiq bölməsində kağızın bitməsi;
5. Kompüterlə avadanlığın arasında əlaqənin itməsi.

İnternet resurslarından istifadə edərək qeyd olunan problemləri aradan qaldırmaq olur. Həmçinin, sadalanan probleməri həll eləmək üçün qurğuların kitabçalarından da istifadə olunur.