TƏLİM NƏTİCƏSİ 2: WORD PROQRAMINDA RƏQƏMSAL MƏZMUN HAZIRLAYIR
2.1. Proqramın spesifik xüsisiyyətlərini izah edir (əhatə olunanlar: təyinatı, ekvivalent proqramlar, versiyaları, fayl adı, fayl tipi və özünəməxsus lent tablarının təyinatı)

Proqramın spesifik xüsisiyyətləri

Hazırda kompüter istifadəçilərinə yazı yazmaq məqsədi ilə çoxsaylı proqramlar təklif olunur. Bu proqramlar içərisində ən çox istifadə olunan MS Word proqramıdır. Word-ün geniş yayılmasının səbəbi onun istifadəsinin rahat olması (hətta o qədər rahatdır ki, sadə kompüter bilikləri olan bir insan da word-dən istifadə edərək mətn hazırlaya bilər) və istifadəçilərə çoxlu sayda funksiyalar təklif etməsidir.

MS Word 2010 Microsoft firması tərəfindən hazırlanmış MS Office 2010 paketində yer alan təkmilləşdirilmiş mətn prosessorudur.

Word-də nə etmək olar?

Word-dən istifadə edərək siz müxtəlif məzmunlu yazılar yaza bilərsiniz.

1. | Yazı yazmaq (mətn hazırlamaq) | Məktub, diplom işi, dissertasiya işi və kitab yazmaq, cədvəllər tərtib etmək, işçilərin siyahısını hazırlamaq və s.
2. | Mətni redaktə etmək | Mətni redaktə etmək dedikdə, lazımsız hissələri silmək, əlavələr etmək, bəzi mətn fraqmentlərini kəsib mətnin başqa hissələrinə yapışdırmaq və s. başa düşülür.
3. | Mətni formatlamaq | Mətnin formatlaşdırılmasına daxildir: yazının rəngi və ölçüsü, arxa fonun rəngi, sətirlər və simvollar arasındakı məsafəni, səhifənin parametrlərini dəyişmək və s.
4. | Mətnə qoşmalar əlavə etmək | Hazırladığımız mətnlərə Word-ün imkanlarından istifadə edərək cədvəllər, diaqramlar, şəkillər, düsturlar və s. əlavə edə bilərik.

MS Word 2010 proqramının işə salınması və proqram pəncərəsi (Şəkil 2.1).

Word proqramını işə salmaq üçün bir neçə üsul mövcuddur. Bu üsullarla tanış olaq:

I.

1. Start (Başlat) ekran düyməsi [yaxud klaviaturada eyniadlı düymə, yaxud da Ctrl+Esc] bir dəfə basıldıqda açılan menyu Windows-un əsas menyusudur;
2. All Programs (Bütün proqramlar) düyməsi bir dəfə basılır;
3. Microsoft Office düyməsi bir dəfə basılır və bu zaman Office paketində olan proqramlar görünür;
4. Nəhayət, sonuncu addım - Microsoft Word 2010 düyməsi bir dəfə basılır və bu zaman artıq Word pəncərəsi ekrana gəlir.