hazır cədvəl stilləri (üslubları) və s. əmrlər yer alır. Aşağıdakı şəkildə deyilənlərin şahidi olmaq olar (Şəkil 2.29).
Şəkil 2.29. Tərtibat pəncərəsi
2.7. Səhifə parametrlərini dəqiq şəkildə nizamlayır (Layout)

Səhifə parametrlərinin nizamlanması

Düzən (Layout) tab vərəqində lazımsız sətir və sütunlar, yaxud cədvəllərin silinməsi, lazım olan yerlərə sətir və sütunların əlavə olunması, xanaların bölünməsi və birləşdirilməsi, cədvəlin eninin içərisindəki yazıya uyğunlaşdırılması, sətirlərin hündürlüyü və sütunların eninin artırılıb-azaldılması, yazıların xanaların istənilən yerinə sürüşdürülməsi, xanaların daxilində üfüqi və şaquli yazı yazılması, məlumatların artma və azalma aralığına görə sıralanması (əlifba sırası ilə düzülməsi və s.), cədvəl bir neçə səhifədə yerləşdirilərsə, birinci sətrin dəyişməz saxlanılması, cədvəlin mətnə çevrilməsi və cədvələ düstur əlavə edilməsi əmrləri yer alır (Şəkil 2.30).

Şəkil 2.30. Düzən (Layout) pəncərəsi
2.8. Mətnə müxtəlif elementləri əlavə edir (İnsert- İllustriations, İnsert- Text, İnsert-Symbols

Elementlərin mətnə əlavə edilməsi

Şəkillər (Illustrations): bu qrupdan istifadə edərək mətnə şəkillər, hazır fiqurlar, diaqramlar və s. əlavə etmək mümkündür.

Hər hansı bir şəkil faylını sənədə əlavə etmək üçün istifadə olunur. Düymə basıldıqda Open dialoq pəncərəsi açılır. Oradan lazım olan şəkli seçib mətnə əlavə etmək olar;
Mövzuya uyğun olan kiçik olçülü multimediya fayllarının əlavə olunması üçün nəzərdə tutulub. Həmin fayllar office paketinə daxildir. Həmçinin bu əmr mövzuya uyğun Clip Art-ların internetdən yüklənməsinə imkan verir;