20. Obyektlərin seçilməsini rahatlaşdırmaq üçün seçim panelini göstərir (Sellection Pane);
21. Seçilmiş bir neçə obyekti düzləndirir. Onların kənarları bir düz xətt üzrə olur (Align);

22. seçilmiş bir neçə obyekti quruplaşdırır. Sonradan o obyektlər özlərini bir obyekt kimi aparır (Group);
23. seçilmiş obyektləri döndərir və güzgü əksini verir (Rotate).

2.9. Proqram görünüşünü dəqiq şəkildə tənzimləyir (View)

Proqram görünüşünün tənzimlənməsi

Görünüş (View) Tab Vərəqi (Şəkil 2.44): adından da məlum olduğu kimi bu tab vərəqində görünüşlə bağlı əməliyyatlar yer alıb. Sənədin miqyasının dəyişdirilməsi və tor xəttinin göstərilməsi çapa heç bir təsir etmir.

Şəkil 2.44. Görünüş (View) Tab Vərəqi

1. Sənədi onun çap ediləcəyi şəkildə göstərir (Print Layou);
2. Sənədin oxuma rejimi sənədi tam ekran boyunca açır (Full Screen Reading);
3. Sənədi veb-səhifədə görünəcək şəkildə göstərir (Word-dən istifadə edərək sadə veb-səhifələr düzəltmək olur. Bu zaman səhifənin ad genişləndirilməsi docx deyil .htm olur.) (Web Layout);
4. Sənədə struktur rejimdə baxılmasına imkan verir və struktur rejimi ilə iş zamanı lazım olan alətləri göstərir (Outline);
5. Mətnin sürətli redaktə olunması üçün nəzərdə tutulub və şəkillərin aşağı və yuxarı sərlövhələri görsənmir (Draft);
6. Üfüqi və şaquli xətkeşləri göstərmək və ya gizlətmək üçün istifadə olunur (göstərir/gizlədir) (Ruler);
7. Sənəddəki obyektləri düzləndirmək üçün tor xətlərini göstərir (səhifə dama-dama dəftər kimi görünür) (Gridlines);
8. Naviqasiya panelini açır. Bu panel vasitəsilə başlıqlara nəzər salmaq və hər hansı bir fraqmentin axtarışını həyata keçirmək olar (bax.: Home tab vərəqi, Editing qrupu və Find əmri ilə açılan pəncərə) (Navigation Pane);
9. Miqyası dəyişdirmək üçün dialoq pəncərəsini açır (Zoom);