Belə ki, yeni çıxan əməliyyat sistemi artıq bütün cihazları özü tanıyır, bununla da drayver yazmağa gərək qalmır. Əməliyyat Sistemi lisenziyalı olduğu halda isə sistem vaxtaşırı qaydada Update mərkəzinə bağlanıb oradan lazım olan drayverləri özü yükləyir.
Şəkil 1.6. Utilitlər proqramının simvolu

f) Utilitlər (Şəkil 1.6):

Utilitlər disk və fayl sisteminə xidmətə əsaslanaraq, istifadəçilərə əlavə imkanlar verirlər.

Utilitlər aşağıdakı funksiyaları yerinə yetirirlər:

- Disklərə xidmət etmək (formatlaşdırma və s.);
- İnformasiya mühafizəsinin təmini, nasazlıq hallarında bərpanın mümkünlüyü və s.;
- Fayl və kataloqlara xidmət etmək;
- Arxivlərin yaradılması və yeniləşdirilməsi;
- Kompüter resursları, disk sahəsi və proqramların ƏYQ-də paylanması haqqında informasiyanın verilməsi;
- Müxtəlif rejim və formatlarda mətn və digər faylların çapı;
- Kompüteri viruslardan mühafizə.