• Səhvlərin düzəlişi rejimi yoxdur;

WordPad proqramı pəncərəsinin başlıq sətrində Paint proqramında olduğu kimi faylın saxlanması düyməsi vardır. Faylda edilən dəyişiklikləri vaxtaşırı yaddaşda saxlamaq lazımdır. Paint proqramı pəncərəsində olduğu kimi burda da daha sonra əməliyyatların ləğvi və bərpa düymələri yerləşir. Bu düymələrin funksiyası Paint proqramında olduğu kimidir.

WordPad proqramı pəncərəsində başlıq sətrindən sonra Əsas (Home, Главная) və Görünüş (View, Вид) bölmələrinin olduğu lent yerləşir.

WordPad proqram pəncərəsində düyməni aktivləşdirdikdə menyu əmələ gəlir. Menyu əmrlərinin təyinatına baxaq.

Yeni (New, Создать) – yeni sənəd yaradır.
Açmaq (Open, Открыть) – mövcud sənədi açır.
Saxlamaq (Save, Сохранить) - mövcud sənəddə dəyişiklikləri yaddaşda saxlayır.
Necə saxlamaq (Save as, Сохранить как) - sənədi başqa faylda saxlayır.

Çap (Print, Печать) – sənədin çapı üçün alt menyunu açır. Alt menyuya aşağıdakı əmrlər daxildir: Çap (Print, Печать) – çapı tənzimləmək üçün pəncərə açır; Tez çap (Quick print, Быстрая печать) - əvvəlcədən təyin edilmiş parametrlərlə sənədin bir nüsxəsini çap edir; Çapdan öncə baxış (Print preview, Предварительный просмотр) – çapdan öncə sənədin obrazına baxış üçün pəncərə açır.

Səhifə parametrləri (Page Setup, Параметры страницы ) – səhifə parametrlərinin tənzimlənməsi üçün pəncərə açır: istifadə edilən kağızın ölçüsü, səhifənin mövqeyi, səhifədə mətnə qədər kənarlardan ayrılan məsafə və s..

e-mail göndərmək (Send in e-mail, Послать по e-mail) – hazır sənədin elektron poçtla göndərilməsi işini avtomatlaşdırır. Microsoft Outlook proqramı sazlanmışsa, sənədi elektron poçtla göndərmk mümkündür.

Proqram haqqında (About WordPad, О программе) - WordPad proqramı haqqında arayış xarakterli məlumatı açır.

3. Paint rəsm redaktoru

Windows 7 ƏS-nin yüklənməsi ilə istifadəçi ona gündəlik həyatda lazım ola biləcək proqramlar dəsti ilə rastlaşır. Bu proqramların imkanları xüsusi proqram paketlərinin imkanlarından zəif olmasına baxmayaraq, bir çox hallarda istifadəçiyə kifayət edir (Şəkil 3.3).

Şəkil 3.3. Paint proqramının pəncərəsi