- Şəbəkəni nəzarətdə saxlayan administratorun olmaması;
- Hər bir şəbəkə istifadəçisi şəbəkədə hansı şəbəkə resurslarından istifadə edəcəyini özü seçir və onun qorunmasına özü məsuliyyət daşıyır (istifadəçi öz fayllarına parollar qoyur);
- Hər bir FK-də lokal istismarçılar üçün hesablama resursları mövcud olur.

Belə resurslar uzaqda yerləşdirilimiş şəbəkələrin kompüterlərində çox az istifadə edilir.

Server əsasında yaradılan LŞ-lərdə ən azı bir FK server kimi ayrılır və yalnız server funksiyasını yerinə yetirir. Server kimi istifadə edilən kompüter digər kopüterlərdən daxil olunan sorğuların emal edilməsi prosesini optimallaşdırır və şəbəkəyə daxil olunan müştəri kompüterləri, fayl və kataloqların idarə olunmasını təmin edir.

Burada ƏS kliyent-server arxitekturasına uyğun texnoloqiya ilə informasiya mübadiləsini təşkil edir. Bu halda müştəri ilə server arasında qarşılıqlı əlaqənin təmin edilməsi üçün həm müştəri, həm də server kimi istifadə edilən kompüterlərdə eyni ƏS-dən istifadə edilir. Server əsasında yaradılan şəbəkə müəssisənin strukturuna uyğun yaradılır.

Bu səbəbdən də belə şəbəkələrdə bir neçə server fəaliyyət göstərə bilər. Şəbəkənin strukturunda xüsusi proqram modulları ilə təchiz edilmiş bir neçə ixtisaslaşdırılmış xüsusi serverdən də istifadə edilə bilər. İxtisaslaşdırılmış xüsusi serverlərin tətbiqi onlar arasında paylanmış məsələ həllinin daha dəqiq yerinə yetirilməsinə zəmanət verir.

Məsələn, Windows NT əməliyyat sistemi tətbiq edilməklə yaradılan şəbəkələrdə müxtəlif tip serverlər aşağıda qeyd olunan funksiyaları yerinə yetirir:

- Fayl-server – fayllar və verilənləri saxlayır;
- Çap-serveri – çapa müraciətlərin idarə edilməsini həyata keçirir;
- Əlavə serverlər – belə serverlərdə, əsasən, strukturlaşdırılmış formada böyükhəcmli verilənlər saxlanılır ki, həmin verilənlərdən müxtəlif müştərilərın sorğularının təmin edilməsi üçün istifadə edilir;
- Poçt serveri – elektron poçtlarla reallaşdırılan müxtəlif kompleks məsələləri həll edir;
- Faks-serverləri – bir və ya bir necə faks-modemlə alınan giriş-çıxış məlumatları axınını idarə edir;
- Kommunikasiya serveri – müxtəlif şəbəkələrarası məlumatlar axınlarını idarə edir;
- Server əsasında yaradılmış LŞ-də serverlər həm də xüsusi xidmət növlərini reallaşdırır. Belə xidmət növlərindən ən vacibi olanlar şəbəkədə informasiya axtarışının həyata keçirilməsi və informasiyanın saxlanılması və qorunmasıdır.

Server əsasında yaradılan LKŞ-nin üstünlükləri:

- İxtisaslaşdırılmış xüsusi serverlərdə şəbəkə resurslarının bölünməsinin təşkili təmin edilir. Bu da administratora verilənlərə müraciətləri mərkəzləşdirilmiş formada idarə etməyə kömək edir;
- Verilənlərin qorunması ilə yalnız administrator məşğul olur. Bu iş istifadəçilərin tələbləri nəzərə alınmaqla yerinə yetirilir;
- Verilənlərin ehtiyat saxlamaq üçün nəzərdə tutulan nüsxələrinin yaradılması mərkəzləşdirilmiş qaydada həyata kecirilir;
- Çoxsaylı istifadəçilərin eyni vaxtda serverlərdən səmərəli istifadəsi təşkil edilir;
- Hər bir istifadəçi üçün FK-in texniki qurğularına olan tələbatın təminatı ayrılıqda yerinə yetirilir.