Məktubun mətn sahəsinə baxdıqda görürük ki, burada aldığınız məktubun mətni yerləşdirilib. Mətninizi daxil edin. Məsələn: Təqdim edilmiş sənədlərə qrafik və şəkillərin əlavə edilməsi məsləhət görülür. Göndərmək (Send) düyməsini basmaqla məktubu göndərin.

Gərək olmayan məktubları ləğv etmək olar (Şəkil 1.9).

Şəkil 1.9. Gərək olmayan məktubları ləğv etmək pəncərəsi

Bu əməliyyatı yerinə yetirmək üçün istədiyiniz məktubları seçin və klaviaturada Delete düyməsini basın. Nəticədə, sildiyiniz məktublar Silinmiş (Deleted Items) qovluğuna keçirilir ki, lazım gəldikdə onları oxumaq mümkün olsun. Məktubu tamamilə silmək üçün onu Silinmiş (Deleted Items) qovluğundan seçin, sonra isə klaviaturada Delete düyməsini basmaqla silin. Poçt proqramının müəyyən parametrlərinin köməyi ilə gərəksiz məktubların ləğv edilməsini asanlaşdırmaq olar. Menyunun Xidmət (Tools) bəndinin Parametrlər (Options) əmrini seçin. Açılan dialoq pəncərəsində (Maintenance) səhifəsini seçin.

Şəkil 1.10. Məktubları Çapetmə (Print) pəncərəsi

Proqramı tərk etdikdə "Ləğv edilmiş" qovluğu boşaltmalı (Empty messages from the "Delete Items" on exit) parametri aktivləşdirilməlidir. Bu əməliyyatları təsdiqlədikdən sonra Outlook Express-I bağladıqda "Ləğv vedilmiş" (Delete Items) qovluq boşalacaq.

Məktublar Çap (Print) əmri ilə kağız üzərinə köçürülə bilər. Çap edilməli məktubu seçin. Menyunun Fayl (File) bəndinin Çap (Print) əmrini yerinə yetirin (Şəkil 1.10).