Qeyd: bəzi şəkillər sizə iki dildə - ingilis və azərbaycan dillərində təqdim olunacaq. Ümid edirik ki, bu sizin mövzulara daha dərindən yiyələnmənizə kömək edəcək.

Save – sənədi xarici yaddaş qurğusunda saxlamaq üçün istifadə olunur. Bu əmrdən istifadə etmək üçün hər dəfə File menyusuna daxil olmağa ehtiyac yoxdur. Bu məqsədlə sürətli müraciət panelində olan save düyməsi, yaxud klaviaturadan Ctrl+S qısayolundan istifadə etmək olar

Save as – sənədi fərqli adla, fərqli yerdə və fərqli parametrlərlə saxlamaq üçündür. Klaviaturada qısayolu F12-dir.

Open – bu əmrdən xarici yaddaş qurğularında olan Word sənədlərini açmaq üçün istifadə olunur (Ctrl+O).

Close – cari Word sənədini bağlayır (Alt+F4

Info – bu bölmə sənəd haqda məlumatlar verir. Məsələn, sənədin həcmi, səhifələr və sözlərin sayı, müəllifi, saxlandığı qovluq, dəyişdirildiyi tarixlər, əvvəlki versiyaları və onların bərpası və s. Həmçinin, bu bölmədən istifadə edərək sənədin qorunub-qorunmaması haqda məlumat əldə etmək olar. Əgər qorunmursa, sənədin açılması və redaktəsinə parol qoymaq olar.

Recent – son açılmış sənədlərin siyahısı və onların saxlandığı qovluqları təqdim edir.

New – Word-un təqdim etdiyi şablonlar əsasında yeni sənədin yaradılmasına imkan verir (Ctrl+N klaviatura qısayolundan istifadə edildikdə Blank document şablonu əsasında Word sənəd yaradılır).

Print – hazırlanmış sənədin kağız üzərində çap edilməsi üçün istifadə olunan əmrdir (Ctrl+P).

Save & Send – bu əmrdən istifadə edərək sənədinizi Web-də saxlaya və dünyanın istənilən yerində internetə qoşulmuş olan istənilən kompüterdə o sənədlə işləyə bilərsiniz. Sənədi e-mail-lə göndərə bilərsiz. Word sənədinizi həm də Adobe PDF sənədi kimi saxlaya bilərsiniz və s.

Help – bu bölmə həm sizə qarşılaşdığınız problemlərdə kömək edəcək, həm Office paketiniz haqda sizə məlumat verəcək, həm də bu bölmə haqda irad və təkliflərinizi Microsoft firmasına bildirə bilərsiniz (F1).

Options – bütün nizamlamaları burdan tənzimləmək olar. Məsələn, yadda saxlama nizamlamaları, dil nizamlamaları, qoşma proqramları, lentin tənzimlənməsi və s.

Exit – açıq olan bütün Word sənədlərini bağlayır və Word-dən çıxır.

Yuxarıda adları sadalanan və qısa məlumat verilən əmrlərin bəziləri çox mühümdür və onları bilmədən Word-də işləmək qeyri-mümkündür. Bunu nəzərə alaraq həmin əmrlərlə daha yaxından tanış olaq.

Word 2010 sənədinin yadda saxlanması Save və Save as əmrləri (Şəkil 2.5)