Qovluğun adının sağ tərəfində mötərizədə oxunmamış məktubların sayı göstərilir. Digər qovluqların yanında da onların içindəki oxunmamış məktubların sayını görmək olar (Şəkil 1.4).

Şəkil 1.4. Göndərilmiş məktublar qovluğunun pəncərəsi

Göndərilən (Outbox) qovluğunda göndərilmək uçun hazır olan məktublar saxlanılır. Göndərilmiş məktublar Göndərilmiş (Send Items) qovluğunda yerləşdirilir. Ləğv edildikdə məktublar Silinmiş (Deleted Items) qovluğuna keçirilir. Qaralama (Drafts) qovluğu hal-hazırda lazım olmayan məktubların müvəqqəti saxlanması üçün nəzərdə tutulmuşdur.

Adətiniz üzrə istifadə etdiyiniz poçt qutusundan (serverindən) uzaqda olarkən sizə gələn məktubları qəbul edə bilərsiniz. Bunun üçün Yeni Qeydiyyat yazısı əlavə edilməlidir. Gəlin, yeni Qeydiyyat yazısının daxil edilməsi qaydalarını öyrənək. Daxil olan (Inbox) qovluğu açıq olan zaman menyunun Xidmət (Tools) bəndini açıb Qeydiyyat yazısı (Accounts) sətrini seçin. İnternetin Qeydiyyat Yazıları (Internet accounts) dialoq pəncərəsi açılır (Şəkil 1.5). Əlavə (Add), sonra isə Poçt (Mail) düyməsini basın.

Şəkil 1.5 İnternetin Qeydiyyat Yazıları (Internet accounts) dialoq pəncərəsi

İnternetin Sazlanması Ustası (Internet Connection Wizard) pəncərəsi açılır. Bu pəncərə artıq sizə tanışdır. İstifadəçinin adını yazın. Məsələn, Rashad Aliev. "İrəli" (Next) düyməsini