Redaktә iki üsulla aparıla bilәr: mausun oxunu düstur sәtiri üzәrinә gәtirmәklә vә ya funksional düymәlәr dәstindәki [F2] düymәsini sıxmaqla. Hәr iki halda әmәliyyatın tamamlanması [Enter] düymәsinin sıxılması ilә başa çatır.

Bir hücrәdә olan verilәnlәrin kopiyasını almaq üçün mausun oxunu hәmin hücrә üzәrinә gәtirib sol düymәni sıxmalı vә ya lent üzәrindәki Copy (Копия-Köçür) düymәsini sıxmaq lazımdır. Bu zaman hücrә punktir xәtlәrlә әhatәlәnәcәk. Sonra verilәnlәr köçürülәcәk hücrәyә mausun oxunu gәtirin vә lent üzәrindәki düymәsini sıxın. Kopiyası alınmış verilәn yeni hücrәdә qeyd olunacaq. Kopiyalama әmәliyyatını tamamlamaq üçün [Enter] düymәsini sıxın.

Bәzәn bir hücrәdә olan verilәnlәrin bir hissәsini kәsib digәr hücrәyә daxil etmәk tәlәb olunur. Bunun üçün lent üzәrindәki Cut (Вырезать-Kәs) düymәsindәn istifadә etmәk olar.

Qeyd etmәk lazımdır ki, üzәrindә müәyyәn әmәliyyat aparılan iş vәrәqlәri (Sheet1 (Лист1-İş vәrәqi1), Sheet2 (Лист2-İş vәrәqi2), ... vә s.), toplumu iş kitabı (Book (Книга-İş kitabı) әmәlә gәtirir. Bu baxımdan da istifadәçinin diskdә saxlamaq istәdiyi sәnәd Excel 2013-dә iş kitabı adlanır. Diskdә saxlanılan iş kitabı .xlsx genişlәnmәsinә malikdir (Microsoft Excel 2007 versiyasına qәdәr bütün fayllar .xls genişlәnmәsinә malik idilәr).

Hazırlanmış materialın diskdә saxlanması lent üzәrindәki düymәsinin sıxılması ilә başa çatır.

Әgәr istifadәçi hazırlanmış sәnәdi (iş kitabını) ilk dәfә yaddaşda saxlayırsa, onda ekrana açılmış dialoq pәncәrәsindәn istifadә etmәlidir (Şəkil 3.4).

İstifadәçi ona mәxsus olan iş kitabını ya standart My documents (Мои документы-Sәnәdlәrim) qovluğunda, ya da ki, Desktop (Рабочий стол-İş masası)-da saxlaya bilәr. Әmәliyyatı yerinә yetirmәk üçün mausun oxunu dialoq pәncәrәsinin Preview (Обзор-Baxış) düymәsi üzәrinә gәtirib sol düymәni sıxmaq lazımdır.

Şəkil 3.4. Sənədin saxlanması pəncərəsi