bilərlər. Sistem daxilində hər bir istifadəçi üçün “fərdi elektron qutu” ayrılmışdır. Vergi orqanından istifadəçilərə ünvanlanan məktub və cavablar həmin qutuya toplanır. “Onlayn kargüzarlıq” sisteminin istifadəçi təlimatına Yardım bölməsindən əldə edə bilərsiniz.

Elektron kitabxana - informasiya cəmiyyətinin baza prinsipləri, informasiyanın əmtəəyə çevrilməsi, informasiya bazarının formalaşdırılması, cəmiyyət üzvlərinin peşə və təhsil hazırlığının yüksəlməsi və qlobal informasiya mühitinin yaranmasına xidmət edir. Elektron kitabxana oxuculara informasiya xidmətinin kompüterləşdirilməsinin nəticəsi olub yalnız bir xidmət növüdür. O, uzaq məsafədən oxuculara daha dolğun informasiya xidməti göstərərək bu xidmətin zaman və məkandan asılılığına son qoyur. Ənənəvi kitabxanalarda informasiya xidməti yalnız kitabxananın iş saatı müddətində və məhdud sayda oxuculara göstərildiyi halda, elektron kitabxana sutkanın iyirmi dörd saatı müddətində fəaliyyət göstərir və dünyanın istənilən nöqtəsində yerləşən qeyri-məhdud sayda oxuculara eyni zamanda xidmət edir.

Elektron kitabxana ümumi istifadə üçün açıq olan lokal və uzaq məsafədə yerləşən paylanmış informasiya ehtiyatlarına malikdir. Elektron kitabxanaların informasiya ehtiyatı rəqəmli formada hazırlanmış müxtəlif formatlı sənədlərdən ibarətdir. Bu sənədlərin bir qismi kitabxananın mülkiyyəti olub mərkəzləşdirilmiş formada elektron kitabxananın Web serverlərində toplanmışdır və ənənəvi ədəbiyyatın elektron nüsxələrindən və kitabxana tərəfindən ödənişli və ya mübadilə üsulu ilə alınmış elektron sənəd və nəşr toplusundan ibarətdir. Uzaq məsafədə yerləşən ehtiyatlara kitabxana tərəfindən seçilmiş və dəqiqliyi və etibarlılığına zəmanət verilən "istifadə üçün açıq olan" İnternet ehtiyatları aiddir.

E-sosial.az portalı ölkənin sosial reyestri olmaqla yanaşı, eyni zamanda vətəndaşlara onlar barədə əmək, məşğulluq, sosial müdafiə, pensiya, müavinət, əlillik, reabilitasiya və s. üzrə məlumatlara çıxış və 100-dən çox sosial xidmət növündən yaranmış hüquqları müqabilində çevik rejimdə faydalanma imkanı verir.

Elektron Kənd Təsərrüfatı İnformasiya Sisteminin (EKTİS) yaradılması ölkəmizdə aqrar sahənin inkişaf və aqrar xidmətlərin elektronlaşdırılması istiqamətində atılan mühüm addımlardan biridir. Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin Elektron Hökumətin İnkişafı Mərkəzi (EHİM) tərəfindən texniki olaraq ərsəyə gətirilən EKTİS-də kənd təsərrüfatı proseslərinin düzgün həyata keçirilməsi və inkişafının təmin edilməsi üçün nəzarət mexanizmləri qurulur və real vaxt rejimində proseslərin izlənilməsi imkanları yaradılır.

Əsas fəaliyyət prinsipləri:
• Fermerlərə yaxınlığın təmin olunması;
• Şəffaf və səmərəli idarəetmənin təşkili;
• İnnovasiyaların tətbiqi.
EKTİS-in məqsədləri:
• Fermerlər və onların istifadə etdikləri resurslar haqqında vahid məlumat bazasının yaradılması;
• Dövlət büdcəsi hesabına subsidiyaların verilməsi sahəsində şəffaflığın artırılması;
• Subsidiyaların verilməsi mexanizminin təkmilləşdirilməsi;
• Kənd Təsərrüfatı Nazirliyi üçün proqnozlaşdırma, koordinasiya və nəzarət imkanlarının təmin edilməsi.