1. Başlıq sətri;
2. Cəld müraciət alətləri paneli;
3. Pəncərə idarəetmə düymələri (a. Pəncərəni bükür, b. Ekran boyunca açır və bərpa edir, c. Word-dən çıxır.);
4. Lent [üzərində bir menyu (File) və yeddi tab vərəqi (Home, İnsert, Page layout, References, Mailings, Review və View) yerləşir];
5. Qrup (əlaqəli-qohum elementlərin birliyidir);
6. Əmr (Əmr - düymə, menyu və ya məlumat daxil edə biləcəyiniz qutudur);
7. Üfüqi və şaquli xətkeş;
8. Üfüqi və şaquli sürüşdürmə çubuğu;
9. Vəziyyət sətri;
10. Sənədə baxış rejimləri;
11. Miqyası dəyişdirmə çubuğu;
12. İşçi sahə-sənəd hazırlanan yer.

Pəncərə ilə ilkin tanışlıq zamanı bəzi anlayışlar sizə anlaşılmaz gələ bilər. Bu, normal haldır. Sonrakı paraqraflarda bu anlayışlarla daha ətraflı tanış olacaqsınız və görəcəksiniz ki, burda anlaşılmaz heç bir çətinlik yoxdur.

Word 2010-un Word-ün 2003 və daha əvvəlki versiyalarından əsas üstünlüyü istifadəçiyə çox vacib olan əmrlərin istifadəçinin gözü qarşısında lent üzərində yerləşdirilməsidir. Lent-dən ilk dəfə Word 2007 versiyasında istifadə olunmuş və 2010 versiyasında da təkmilləşdirilmişdir. İndi isə Lent ilə daha yaxından tanış olaq (Şəkil 2.3).

Şəkil 2.3. Microsoft Word 2010-da Lent istifadəçi interfeysi pəncərəsi
Şəkil 2.4. File menyusunun pəncərəsi

Lent nədir? Lent - üzərində bir menyu (File menyusu) və yeddi ədəd tab vərəqi (Home, İnsert, Page layout, References, Mailings, Review və View) yerləşən istifadəçi interfeysidir. Şəkil, cədvəl və digər obyektlərlə işlənərkən köməkçi tab vərəqləri də peyda olur. Tab vərəqləri haqda bir qədər sonra ətraflı danışacağıq, indi isə File menyusunu açaq və onun əmrləri ilə tanış olaq (Şəkil 2.4).