Microsoft Office InfoPath - bu proqram, əsasən, blanklar doldurmaq üçündür. Çox az istifadə olunan proqramdır. İnsanlar tərəfindən bir o qədər də tanınmır. Amma bir çox müsbət xüsusiyyəti vardır. Məsələn, proqramda hazır blanklar yerləşdirilmişdir. Bundan başqa, blank və yaxud da hər hansı bir sənədi dizayn etmək imkanınız da vardır (Şəkil 1.7).

Şəkil 1.7. Microsoft Office InfoPath proqramının elementi

Yuxarıda da qeyd etdiyimiz kimi, Microsoft Office proqram paketi bir çox tətbiqdən ibarətdir. Microsoft Office özü demək olar ki, hər hansı bir növ sənədlərin işlənməsi üçün tətbiqetmə toplusudur. Bu tətbiqetmənin Qrafik interfeysləri oxşardır. Sadəcə olaraq əvvəlki versiyalar ilə müasir versiyanın menyusunun quruluşu və funksionallığı, həmçinin, Fayl menyusundakı bəzi əmrlər fərqlidir. Menyu iki paneldən ibarətdir, sol paneldə fayllarla işləmək üçün əmrlər qrupu, sağ paneldə isə seçilmiş əmrlər qrupundakı əmrlərin siyahısı göstərilir.

1.3. MS Office paketinin eynitipli menyu və əmrləri ilə uyğun qaydada işləyir (əhatə olunanlar: mübadilə buferi, File menyusunun bəzi əmrləri)

MS Office paketinin eynitipli menyu və əmrləri

İlk növbədə mətinin bir və ya bir neçə fraqmenti ilə işləmək üçün faylı ekrana çağıraq. Faylı ekrana çağıramaq üçün Файл-File-Fayl menyusunu açaq və Открыть-Open-Açmaq əmrini seçək. Hər hansısa bir faylı seçək və ekrana çağıraq. Mətndəki bir və ya bir neçə sözlərlə eləcə də cümlələrlə eyni zamanda işləmək üçün və yaxud onlar üzərində bir neçə əməliyyatlar aparmaq üçün Microsoft Office proqram paketi xüsusi imkanlar təklif edir. Yəni buna ofisin mübadilə buferi deyilir. Məsələn: mətnin bir sözünü qeyd edək və həmin sözü alətlər lövhəsində düymə vasitəsilə kəsək. Bunun üçün Kəsmək-Cut-Вырезать düyməsini sıxaq. Beləliklə göstərilmiş mətn kəsildi. Daha sonra bütövlükdə bir cümləni qeyd edək və həmin cümlənin surətini çıxaraq. Bunun üçün alətlər lövhəsində olan Surət-Copy-Копировать düyməsini sıxın. Daha sonra digər cümləni qeyd edin və cümləni kəsək. Beləliklə göstərilmiş bu üç əməliyyat ofisin mübadilə buferində saxlanılır. Mübadilə buferini ekrana çağırmaq üçün Правка-Edit menyuna daxil olun. Açılmış menyudan Буфер обмена Office əmrini seçin.