Sonra klaviatura üzәrindәki [Enter] düymәsini sıxın. Hücrәdә hesablamanın nәticәsi görünәcәk (Şəkil 3.26).

Şəkil 3.26. Hesablamanın nәticәsi

Әgәr istifadәçi yan-yana yerlәşmәmiş hücrәlәri seçmәk istәyirsә, onda öncә [Ctrl] düymәsini sıxmalı, onun sıxılmış vәziyyәtindә lazım olan hücrәlәri (hücrәlәr diapazonunu) seçmәlidir (yan-yana yerlәşmiş hücrәlәri seçmәk üçün [Shift] düymәsi sıxılmalıdır).

Excel proqramında hesablamaların aparılması düsturun kömәkliyi hәyata keçirilir. Mәsәlәn, öndә göstәrildiyi kimi cәmin hesablanması üçün СУММ düsturundan istifadә edildi.

İstifadәçi daima nәzәrdә saxlamalıdır ki, bütün hesablamaları aparan zaman düstur panelindә (sәtrindә) mütlәq birinci = işarәsi yazılmalıdır, çünki bu işarәsiz hesabat aparmaq mümkün deyil.

İstifadәçi özü hesablamanı aparmaq üçün düstur hazırlaya bilәr. Bütün hallarda hesabat = işarәsi ilә başlamalıdır.

Hesablama aparan zaman düsturda +, -, / (bölmә), * (vurma) işarәlәrindәn istifadә edilir.

Belәliklә, yerinә yetirilmiş hesablama әmәliyyatını tamamlamaq üçün sonda [Enter] düymәsi sıxılmalıdır.

3.5. Gündəlik fəaliyyətdə funsiyalar kitabxanasını uyğun qaydada tətbiq edir

Funsiyalar kitabxanasının tətbiqi

Şəkil 3.27-ə diqqәt yetirin, düstur sәtirindә ( işarәsindәn sonra) hücrәyә daxil edilәn düstur eyni ilә düstur sәtirindә dә tәkrarlanır. Demәli, [Enter] düymәsini sıxmaq olar.

Әgәr istifadәçi nәticә alınmış hücrәni seçәrsә, onda düstur sәtirindәki düsturda eyni ilә seçilәcәk.

Göstәrilәn nümunәdә hesablama (=B4*5+C6*7+(D4-D4*C12)*3) aşağıdakı ardıcıllıqla yerinә yetirilir.