Şəkil 1.14. GoogleDuo proqramının elementi

GoogleDuo Google tərəfindən sürətli və etibarlı hazırlanmış video və səsli zəng tətbiqidir. GoogleDuo proqramının istifadəsi pulsuzdur və bütün telefonlarda işləyir. Tətbiq bu yaxınlarda qrup zəng imkanlarını 12-yə çatdırdı. GoogleDuo son şifrələmə xüsusiyyətinə malikdir, buna görə zəngləriniz təhlükəsizdir. GoogleDuo zəng edilməzdən əvvəl Wi-Fi-ya qoşulmağı tövsiyə edir (Şəkil 1.14).

### 1.4. Onlayn ünsiyyət proqramları (Skype, Zoom və Google Meet) vasitəsilə işgüzar görüşləri idarə edir

Şəkil 1.15. Skype proqramının elementi
Şəkil 1.16. Zoom proqramının elementi
Şəkil 1.17. Google Meet proqramının elementi

Onlayn ünsiyyət proqramlarından istifadə

Skype (azərb. Skayp) - Estoniyada yaranan səsli və görüntülü danışmağa imkan verən kompüter proqramıdır. Skype istifadəçiləri bir-biriləri ilə səsli, görüntülü və mətn danışıqlarına görə heç bir ödəniş etmirlər. Amma Skype-dan mobil və stansionar telefonlara zəng etmək ödənişlidir. Bu proqramın köməyi ilə demək olar ki, dünyanın əksər telefon operatorlarına zəng etmək olar (Şəkil1.15).

Zoom (ing.Zoom; tələffüzü - "Zum" ) - uzaqdan əlaqə üçün proqramdır. Proqramdan bir dərs və bu və ya digər vacib işlərin uzaqdan həyata keçirilməsi vacib olduqa işlədilir. Proqrama 1 nəfərdən 1.000 nəfərə qədər insan qoşula bilər (Şəkil 1.16).

Google Meet - Google tərəfindən təklif olunan video konfrans xidmətidir. Tələbələr və müəllimlər üçün audio və video görüşlərdə istifadə olunan tətbiqdir. GoogleMeet-in tətbiqi pulsuzdur. GoogleMeet-dən bütün növ telefonlar və planşetlər üçün istifadə oluna bilir. Google Meet-in tətbiqinin ən yaxşı cəhəti hər hansı bir proqramın yüklənməsinə ehtiyacın olmamasıdır. Sadəcə vebbrauzerdən istifadə etməklə zəngə qoğulmaq olar (Şəkil 1.17).