Məsələn, sənədin bütün səhifələrini çap edəcəksinizsə, All (Все-Hamısı) əmrini, cari səhifəni çap edəcəksinizsə, Current (Текущая-Сari səhifə) əmrini, seçilmiş sahəni çap edəcəksinizsə Selection (Выделенный фрагмент-Seçmə) əmrini, müəyyən səhifələri çap edəcəksinizsə, Print range (Страницы-Çap genişliyi) əmrini seçmək lazımdır.

Bəzən istifadəçi cari səhifəni çap edir. Bu barədə dialoq pəncərəsində lazım olan əmri (carı səhifəni göstərməklə) seçmək kifayətdir.

Excel proqramında istifadəçiyə hazırladığı cədvəldə hücrənin (və ya hücrələrin) rəng fonunu dəyişməklə yanaşı hücrə daxilində olan verilənlərin də (simvollar nəzərdə tutulur) rəngini dəyişməyə imkan verir. Belə əməliyyatların yerinə yetirilməsi istifadəçiyə zövqə uyğun müxtəlif rəng çalarları ilə tərtib edilmiş cədvəllər hazırlamağa geniş şərait yaradır.

Məsələn, Siz hazırladığınız cədvəli haşiyələrin köməkliyi ilə deyil, sütunun (və ya sütunların) və sətirin (və ya sətirlərin) rəng fonunu dəyişməklə bir-birindən ayıra bilərsiniz. Bu səpgidə hazırlanmış cədvəllər rəsmi görünməməklə yanaşı daha gözoxşayan alınırlar.

Şəkil 3.15-də nümunә kimi hazırlanmış cədvəl verilmişdir.

Şəkil 3.15. Hücrәlәrin rәng fonunun dәyişmәsi ilә hazırlanmış cәdvәl