Əgər qovluq və ya faylın adının dəyişdirilməsi tələb olunursa, onun adı üzərində siçan göstəricisini vurmaq və funksional düymə olan F2-ni vurmaq lazımdır. Bu zaman fayl və ya qovluğun adı seçiləcək. Klaviaturadan yeni ad daxil etməklə fayl və ya qovluğun adını dəyişmək olar.

Fayl və ya qovluğun ləğv edilməsi üçün onların adı üzərində siçan göstəricisini vurub klaviaturadan Delete (Del) düyməsini basmaq lazımdır. Bu zaman ekranda əməliyyatın təsdiqi üçün dialoq pəncərəsi əmələ gələcək. Əgər siz həqiqətən də fayl və ya qovluğu ləğv etmək istəyirsinizsə o zaman Hə (Yes, Да) düyməsini vurmaq lazımdır. Əgər siz təsadüfən Sil (Delete (Del)) düyməsini basmısınızsa o zaman Yox (No, Нет) düyməsini vurmaq lazımdır.