vasitəsi ilə aparılır. İnformasiyanın ötürülməsi məsafədən asılı olaraq müxtəlif vasitələrlə yerinə yetirilə bilər. Yaxın məsafəli ötürmələrdə kabellər, uzaq məsafəli ötürmələrdə isə rabitə kanallarından (telefon, teleqraf, peyk rabitəsi və s.) istifadə edilir. Müasir kompüterlərdə informasiyanın telefon kanalı vasitəsilə uzaq məsafədən qəbulu və ötürülməsi üçün modem (modulyator - demodulyator) adlandırılan xüsusi qurğudan istifadə edilir. Həmçinin, informasiyanı yaddaş qurğularına ötürmək və ya saxlamaq olur. İnformasiya emal edilməzdən əvvəl və sonra daşıyıcılarda saxlanılması nəzərdə tutulur. İnformasiya daşıyıcısı kimi perfokartlar, perfolentlər, maqnit lentləri və maqnit diskləri, lazer disklər və fləşyaddaşlar ola bilər. Bütün bunlar, yəni informasiyanı saxlamaq üçün vasitələr informasiya daşıyıcıları adlandırılır. İnformasiya daşıyıcıları informasiyanı saxlamaqla yanaşı, eyni zamanda onun ötürülməsinə xidmət edir.

Aşağıdakı ardıcıllıqla biz informasiyanı yaddaş daşıyıcısına ötürə bilərik. Bunun üçün siçanın göstəricisini yaddaş daşıyıcısına ötürərək isdədiyimiz faylın üzərinə gətirib sağ düyməni sıxırıq (Şəkil 4.1).

Şəkil 4.1. İnformasiyanın yaddaş daşıyıcısına ötürülməsi