Proqramlaşdırmada bu səviyyə şəbəkə platasının drayveri kimi təqdim edilir. Əməliyyat sistemlərində isə kanal və şəbəkə səviyyələrinin öz aralarında qarşılıqlı əlaqəsini təmin edən proqram interfeysi olur. Bu, yeni səviyyə deyil. Sadəcə olaraq modelin konkret əməliyyat sistemi üçün reallaşdırılmasıdır. Belə interfeyslərə nümunə kimi ODL (Open Data-Link İnterface – drayverlər və prototollar steki ilə himayə səviyyəsinin modulları ODL interfeysini əmələ gətirir), NDIS (Network Driver Interface Specification – Şəbəkə adapterlərinin standart interfeys spesifikasiyası), UDL (Unified Display İnterface – unifikasiyaedilmiş video interfeys) və s. göstərilə bilər.

Kanal səviyyəsinin əsas funksiyası rabitə kanalları ilə ötürülən informasiyanın idarə edilməsindən ibarətdir. Ötürmənin etibarlılıq ehtimalını artırmaq üçün kanal səviyyəsinin prosedurunda verilənlərin izafi daxil edilməsi, verilənlərin təkrarən ötürülməsi və digər üsullar tətbiq edilə bilər. Bu üsullarla formalaşan verilənlər kadrlar şəklində qruplaşdırılır. Kanal səviyyəsi obyektlər arasında verilənlərin mübadiləsini aşağıdaki üsullardan biri ilə yerinə yetirir:

• Dupleks - eyni zamanda hər iki istiqamətdə;
• Yarımdupleks - müxtəlif vaxtlarda hər 2 istiqamətdə;
• Simpleks - yalnız bir istiqamətdə.

Şəbəkə səviyyəsi – OSİ modelinin şəbəkə səviyyəsi verilənlərin öturulməsi ilə əlaqədar yolun (trafikin) müəyyən edilməsi üçün nəzərdə tutulmuşdur. Məntiqi ünvanlar və adların fiziki adlar və ünvanlara translyasiya olunması, qısa marşrutun müəyyən olunması və şəbəkədə baş verən nasazlıqlar və “tıxac”ların izlənməsinə cavab verir.

Şəbəkə səviyyəsinin protokollarının əsas funksiyası verilənləri mənbədən istifadəçiyə marşrutlaşdırmaqdan ibarətdir. Bu səviyyədə işləyən qurğular (marşrutlaşdırıcı və kommutatorlar) OSİ modelinin səviyyə nömrəsi nəzərə alınmaqla şərti olaraq üçüncü səviyyə qurğuları adlandırılır.

Şəbəkə səviyyəsində verilənlərin mənbədən istifadəçilərə çatdırılması üçün müxtəlif protokollardan istifadə edilir.

Şəbəkə səviyyəsi – bloklar və paketlərin şəbəkə blokları arasında ötürülməsini təmin edir. Burada mümkün olan marşrutlardan birinin seçilməsi (şəbəkənin yükü və konfiqurasiyanın dəyişdiyi hallar) giriş verilənlərin idarə olunması üçün ifadələrin bufer yaddaşından istifadə edilməsi və məsələlər həll edilir. Burada şəbəkə protokolunun əsas funksiyası hər bir 50 fiziki kanal üçün 4096-ya qədər məntiqi kanalın qurulmasını təşkil etməkdir. Bu da fiziki kanalda şəbəkə resurslarının daha səmərəli istifadəsini təmin edir.

Nəqliyyat səviyyəsi – nəqliyyat səviyyəsinin əsas funksiyası şəbəkə paketlərindən ibarət olan məlumatları tələb olunan ünvana çatdırmaqdır. Bu məqsədlə şəbəkə proqram təminatındakı nəql edilən obyektlərin ötürülməsini təmin edən hissə ötürülən obyektlərdəki məlumatları paketləşdirir və ötürülən paket qəbuledici obyektə çatanda həmin paketin məlumatları paketdən çıxarılır. Bundan əlavə, nəqliyyat səviyyəsi uyğun şlüzlərdən istifadə edilməklə, prinsip etibarilə, fərqli olan şəbəkələrin uyğunlaşdırılması, eləcə də körpülərdən istifadə edilməklə eyni tipli şəbəkə obyektlərinin uyğunlaşdırılmasını təmin edir. Göndərilən bütün paketlərin qəbul olunmasını təmin etmək üçün kvitləşdirmənin köməyi ilə qəbzlərin göndərilmə üsulu tətbiq edilir. Qəbuletməni təsdiq edən qəbzlər qəbuledicilər tərəfindən bir və ya bir neçə paketin qəbul edildiyi barədə məlumatlarla zənginləşdiriləndən sonra ötürülə bilər. Buna