bundan sonra isə düymələri buraxmaq olar. Bu zaman sizin seçdiyiniz pəncərə aktiv olacaq və digərlərinin üzərində yerləşəcəkdir.

“Tapşırıqlar paneli” - tapşırıqlar paneli ekranın aşağı hissəsində yerləşir (Şəkil 2.5). Bu panel Windows əməliyyat sisteminin bütün versiyalarında vardır, lakin Windows 7-də bu daha maraqlı, rahat və müxtəlif funksiyalarla doldurulmuşdur. Ona görə də onun istifadəsi çox rahatdır. Bu yenilənmiş tapşırıqlar paneli (Task bar) Windows 7-nin əsas xüsusiyyətlərindən biridir. Tapşırıqlar panelində ilkin olaraq üç nişan olur: Bələdçi nişanı (bu, sizin kompüterin fayl meneceridir), Windows Media universal ifaedicisi və brauzerdir (İnternetdə işləmək üçün proqram).

Şəkil 2.5. Tapşırıqlar paneli

Tapşırıqlar paneli təkcə bu nişanlarla məhdudlaşdırılmayıb. Buraya istənilən proqramın nişanını siçan vasitəsilə sürüşdürərək də yerləşdirmək olur və o da həmçinin, əsas və hər zaman daxilolma imkanına malik olan nişana çevrilir, yəni hər zaman məsələlər panelində olur. Windows 7-də açdığımız istənilən proqramın da nişanı müvəqqəti olaraq onlar bağlanana qədər məsələlər panelində əks olunur. Əgər onların da nişanının məsələlər panelində uzunmüddətli qalmasını istəyirsinizsə, onda onun nişanı üzərində siçanın sağ düyməsini sıxmaq və açılan pəncərədən isə “bu proqramı tapşırıq panelinə daxil et” (Закрепить программу на Панели задач (Pin this program to taskbar) əmrini seçmək lazımdır. Eyni qayda ilə istənilən nişanı da məsələlər panelindən yox etmək olur (bu zaman isə siçanın sağ düyməsi ilə açılan pəncərədən “Bu proqramı tapşırıq panelinindən çıxart” ( Изьять программу на Панели задач (Unpin this program from taskbar) əmrini seçmək lazımdır

Ən maraqlısı isə Məsələlər panelinin köməyi ilə artıq açılmış proqramların pəncərələrini idarə etmək olur (Şəkil 2.6). Aydındır ki, hər bir açılmış pəncərəni “bükərək” onu görünməz etmək olur, onun proqramı isə gözə görünmədən sakit işləyir. Lakin məsələlər panelində siçanın göstəricisini proqramın nişanının üzərinə gətirdikdə proqram pəncərəsinin miniatur təsviri meydana gələcək və ya bir neçə açdığınız pəncərələr əks olunacaqdır.

Şəkil 2.6. Tapşırıqlar panelinin köməyilə açılmış proqram pəncərələri

Əgər siçanın göstəricisini proqram nişanının üzərinə gətirsək və bu miniaturu göstərsək, onda bütün digər açıq pəncərələr qısa zaman müddətində şəffaf olur, bizə lazım olan seçdiyimiz pəncərə isə aktivləşir. Lazım olan pəncərəni işçi masada açmaq üçün onun miniatur şəkli üzərində siçanı sıxmaq lazımdır.