həyata keçirən proqram təminatı və s. daxildir. Burada vacib amillərdən biri şəbəkəyə daxil edilən əlavələrin digər şəbəkələrdə istifadə edilə bilməsidir.

Fərdi kompüterlərin resursu dedikdə, aşağıda qeyd olunan elementlərin birini başa düşmək olar:

• Fərdi kompüterlərə qoşulmuş qurğular (çap qurğusu, modem və s.);
• Məntiqi disk, CD-ROM, daimi yaddaş, DVD və s.;
• Kataloqlar (qovluqlar) – alt kataloqlar və s.

Yuxarıda qeyd edilənlərdən birinci texniki resurs, ikinci və üçüncü isə informasiya resurslarıdır. Fərdi kompüter şəbəkəyə qoşulanda onun resursları şəbəkə resurslarına çevrilir. Bu isə, o deməkdir ki, fərdi kompüterin resurslarına şəbəkəyə qoşulmuş digər kompüterdən müraciət etmək mümkündür. Belə resurslar bölüşdürülən və ya səbəkədə ümumi istifadə üçün ayrılmış ola bilir.

Texniki qurğuların bölüşdürülməsi və ya şəbəkədə ümumi istismar üçün ayrılması məsələsi, adətən, birqiymətli müəyyən edilir. Daha doğrusu, lokal bölüşdürmə anlayışı dinamikdir. Bu da, o deməkdir ki, bölüşdürülmüş və ya bölüşdürüləcək qurğuları məntiqi cəhətdən elə etmək olar ki, istənilən vaxt başqa qurğulardan onlara müraciət qadağan edilsin. Çox vaxt bölüşdürülmüş resurslara daxil olan kompüter server (xost) adlanır.

Bölünən resurslara müraciət edən fərdi kompüterlər müştəri adlandırılır. Şəbəkə resurslarının təşkil edilməsi və onlara müraciətin həyata keçirilməsi əməliyyat sisteminin köməyi ilə yerinə yetirilir. Belə əməliyyat sistemlərində mövcud olan və yeni texnologiyalara uyğun gələn proqramlardan bu gün də fərdi kompüterlərdə istifadə edilir.

Şəbəkə əməliyyat sisteminin tətbiqi sayəsində proqramların menyu elementləri, əmrlər, eləcə də istifadəçilər üçün nəzərdə tutulan alətlər avtomatik təqdim edilir. Yuxarıda göstərilənlərin təmin edilə bilməsi üçün fərdi kompüterlərdə şəbəkə kartının olması zəruridir.

Şəbəkə resurslarına şəbəkə kartı, Mun Kliyent proqramı, müxtəlif protokollar və xidmət növləri daxildir. Şəbəkə resurslarına Mun kliyent də daxildir. Mun kliyent proqram təminatı olub şəbəkə resurslarına müraciətin təmin olunmasını təşkil edir. Protokolların tənzimlənməsi, dəyişdirilməsi şəbəkə əməliyyat sistemində mövcud olan dialoq pəncərəsindən istifadə ilə yerinə yetirilir.

Şəbəkələrdə informasiya resurslarının bölüşdürülməsi:

Lokal informasiya resurslarının bölünməsi fərdi kompüterlərdə xüsusi üsulla və ya əmrlər vasitəsilə yerinə yetirilir. Bu üsulların hər biri-nin özünə məxsusluğu vardır. Bunlara aşağıdakılar aid edilə bilər:

- Şəbəkədə istifadə olunan ixtiyari lokal resursun seçilməsi və nişan-lanması;
- Şəbəkədə olan resursların təyinatının istifadəçiyə aydınlaşdırılması. Şəbəkədə göstərilən ad ola bilər ki, kataloqda (qovluqda) istifadə olunan qurğunun adı ilə düz gəlməsin. Amma onun təyinatı və məzmunu göstərilməlidir. Şəbəkədə qeyd olunan sintaksis adlardakı simvolların sayı şəbəkə simvollarının köməyi ilə təyin edilir;

• Resurslarla həqiqi vaxt rejimində işləyən istifadəçilərə üstünlük verilir. Məsələn, istifadəçilər oxumaq, dəyişmək, kəsmək, ləğv etmək, hər hansı kataloqdan istifadə etmək, yeni müraciətlər, yeni fayllar yaratmaq və s. kimi əməliyyatları yerinə yetirə bilər;