1. Sənəddən neçə nüsxə çap etmək istəyiriksə, bu qutuya həmin ədədi yazırıq;
2. Printeri seçirik (Printer Properties bölməsindən seçdiyimiz printerin xüsusiyyətlərini dəyişə bilərik);
3. Print all pages - bütün səhifələr çap olunur, Print selection - seçilmiş fraqment çap olunur, Print current page - kursorun dayandığı səhifə (cari səhifə) çap olunur, Print custom range - bu halda aşağıdakı xanaya çap olunacaq diapazon yazılır (bunu iki üsulla etmək mümkündür. Əgər 1-dən 10-a qədər olan səhifələr çap olunacaqsa, xanaya 1-10 yazmaq kifayyətdir. Əgər 1, 5 və 8-ci səhifələr çap olunacaqsa, xanaya 1, 5, 8 yazılır). Only print odd pages - yalnız tək səhifələri çap edir, Only print even pages - yalnız cüt səhifələri çap edir;
4. Vərəqin bir, yaxud hər iki üzündə çap etmək üçün - One-sided page, Double-sided page;
5. 1-dən çox səhifənin 1-dən çox nüsxəsi çap edilən zaman ardıcıllığın seçilməsi - 1-dən çox səhifənin 1-dən çox nüsxəsi çap edilən zaman ardıcıllığın seçilməsi (123 yazılırsa, sənədin bir nüsxəsi tam çap olunur, sonra ikinci nüsxəsi çap olunur, 11 22 33 yazılırsa, əvvəlcə sənədin 1-ci səhifəsi, sonra ikinci və s. Bu şəkildə davam edir);
6. Vərəqin istiqamətini təyin edir (Portret, yaxud Albom);
7. Çap vərəqinin ölçüsünü təyin edir (A4, A5 və s.). Qeyd: bu ölçü səhifənin parametrləri bölməsindəki ölçü ilə eyni olmalıdır, əks halda problem yaranacaq. Həmçinin, printerin imkanları da nəzərə alınmalıdır. Yalnız A4 çapı üçün nəzərdə tutulmuş printerdə bu bölməyə A3 yazmaq olmaz);
8. Çap vərəqinin kənar boşluqları səhifə ölçüsü ilə uyğun olmadıqda dərhal bu bölmədən istifadə edərək uyğunluq yaratmaq olar – Normal Margins;
9. Hər vərəqdə sənədimizin 1 və 1-dən çox səhifəsini çap etməyə imkan verir – 1 Page Per Sheet;
10. Page setup (səhifənin parametrləri). Sual oluna bilər ki, səhifə parametrlərinin Print pəncərəsində nə işi vardır? Cavab çox sadədir: çap vərəqinin ölçüsü və kənar boşluqları səhifə ölçüsü ilə uyğun olmadıqda dərhal bu bölmədən istifadə edərək uyğunluq yaratmaq olar – Page Setup sahəsindəki Margins bölməsindən;
11. Bütün dəyişikliklər edildikdən sonra hər şey qaydasındadırsa, o zaman Print düyməsi ilə sənəd çapa verilir. Sürətli Print düyməsini sürətli müraciət alətləri panelinə də əlavə etmək olar.

Options pəncərəsi iki hissədən ibarətdir (Şəkil 2.8). Sol tərəfdə bölmələrin adı, sağ tərəfdə isə seçilmiş bölməyə daxil olan seçimlər. Məsələn, əgər sənədin avtomatik yadda saxlanma vaxtını 10 dəqiqədən 3 dəqiqəyə endirmək istəyiriksə, Save (Saxla) bölməsini seçirik və sağ tərəfdəki xananın içərisinə 3 yazırıq.